
Arta Poştală 


Ideea acestui articol a fost stârnită de scrisoarea entuziastă adresată de 
Valery Oişteanu "A letter to John Evans" artistul care expune recent la 
galeria Zoubok în NY. Găsim acolo colaje produse de Evans în anul 1984 
în amintirea scriitorului George Orwell. Artistul foloseşte etichete, poze 
vechi, timbre poştale asamblate într-o colorată şi misterioasă neo dada 
orchestrație vizuală. Dar aceste elemente sunt exact cele uzuale Artei 
Poştale (AP) în care excelează artişti că Albert Fine, Tom Wirth, May 
Wilson. 

Prin definiție AP este o mişcare culturală axată pe schimbul de arte 
vizuale (dar şi muzică sau poezie) livrate prin sistemul poştal 
internaţional. Experții în materie declară că AP a fost iniţiată odată ce 
Cleopatra s-a oferit lui Julius 


Caesar rulată într-un covor, alţii consideră experimentele avantgardiste 
care făceau uz de sistemul poştal a fi la originea mişcării, dar termenul de 
Artă Poştală datează din anii 60 fiind folosit de americanul Ray Johnson, 
care la şcoală New Yorkeză de Corespondenţă iniţiază liberul schimb de 
mesaje poştale între artişti sau între artişti şi audienţă . Ideea lui Johnson 
de a propaga arta prin corespondenţă a stabilit planul schimbului liber de 
opere, trocul, opus comercializării. În 1970 Johnson şi Maria Tucker 
organizează la muzeul Whitney din New York prima expoziţie publică a 
genului şi acolo s-au stabilit regulile pentru astfel de apariţii. O mişcare 
artistică FLUXUS care propovăduia 

noţiunea de "Reţea eternă" se contopeşte cu mişcarea AP şi câţiva artillti 
produc o artă legată de poştă, folosind în opera lor timbre şi cărţi 
poştale. 


Trebuie pomenit Robert Watts cu "Maşina de vândut timbre", şi Ben 
Vaultier cu "La discreţia postaşului" - cărţi poştale năstruşnice purtând 
adrese diferite pe feţele opuse, destinatarul fiind lăsat la alegerea 
polltaşului. 

Johnson nu a aderat la grupul Fluxus dar AP este estetic legată de această 
mişcare prin scrisorile sale uneori pline de mâzgălituri, desene, mesaje 
stampilate, cuvinte răzlețe sau lozinci pe care Johnson le producea cu 
umor şi maliţie. Nu le vindea, prefera să le trimită amicilor şi 

cunoscuţilor săi folosind serviciul poştal. Deşi multe lucrări s-au pierdut, 
arta lui a fost apreciată de piaţă. Andy Warhol este citat că declara public 
că este gata să plătească 10 dolari pentru orice lucru semnat de Ray 
Johnson. 

AP şi curentul Fluxus au dus la apariţia unei rețele poştale creative, 
distinctă de alte mişcări artistice sau grupuri, prin totala lor deschidere, 
lipsa de ierarhie, ignorarea regulilor academice, oficiale sau de piaţă, 
respingând comercialismul. Oricine poate participa la această reţea de 
artă poştală interschimbând mostre de artă la discreţie, participanţii având 
libera alegere să răspundă sau nu unui mesaj poştal primit. Uneori AP 
organizează proiecte colective în spiritul "totul este acceptat", fără un 
juriu care să selecteze operele prezentate şi fără cenzură. 

Contribuțiile nu sunt returnate, dar un catalog extensiv este produs şi 
trimis tuturor participanţilor. Acest model a rămas intact 40 de ani, 
oferind membrilor sentimentul unei comunităţi în care se schimbă idei, 
filosofie şi estetică în manieră pacifistă eliminându-se diferenţele de 
limbă, religie sau ideologie. 


Tehnici şi conţinut. 


AP foloseşte o gamă largă de mijloace şi metode mixând mediile şi 
tehnicile necesare. Colajul, foto montajul sunt extrem de folosite 
conferând Artei Poştale calităţile stilistice DADA sau de Pop Art. Se 
include uzul ştampilelor, a timbrelor poştale şi mai recent fotocopierea 
color, prelucrarea pe computer de imagini şi text. De la Fluxus artiştii au 
împrumutat noţiunea de intermedia care implică folosirea mediilor 
diferite simultan. Muzică şi sunet au fost adăugate la cărţi poştale care 
declamau la deschiderea plicului un text sau cântau o melodie înregistrată 
digital de expeditor. O mare atenţie este acordată plicului care poate fi 
pictat, perforat, cusut, lipit şi remodelat devenind o parte integrală 

a mesajului. Artiştii semnau de mână sau folosind ştampile din gumă, 
linoleum gravat, adăugând plicului unicitate şi apartenenţ ă . În plic găsim 
orice. Poate fi text, poezie, desene, bancnote, fotografii, colaje, bilete de 

tren, cinematograf sau muzeu, ambalaje, hărţi geografice, conectate între 
ele sau nu, la discreţia artistului. În anii internetului AP a cucerit meteoric 
reţeaua care apare ca o extensie naturală a poştei pe care o înlocuieşte cu 
succes. 

AP se transformă în timp, adoptând folosirea mediului digital care 
conferă viteză , suport audio vizual, stocare nelimitată, uşurinţă de 
contact dar în schimb suferă de lipsa tactilului şi al posesiunii materiale, 
de facto. 


Să admitem că meritul Artei Poştale este schimbul cultural, propagarea 
unor idei şi vise estetice prin împărtăşirea lor reverenţioasă şi o cooperare 
multinațională . Aş adauga că prin dorinţa esenţială de a propaga cultura 
AP contribuie la viitorul nostru comun. 

Kitschul e mort, trăiască UberKitschul 


Într-un articol precedent "Ce-o fi asta Kitschul?" discutam 

aspectele tradiţionale ale acelor arte controversate care stârnesc în privitor 
opusul revelaţiei estetice pe care o numim hedonism vizual. De ce am 
zăbovi în faţa unui exponat care radiază asimetrie, dezgust, manierism, 
superficialitate, finiş ieftin?. Ca formă Kitschul este caracterizat prin 
repetare motivelor primare, ne elaborate, în schimb puternic colorate, 
strălucind anormal, iar tematica este hiperemotivă, patetică, pompoasă, 
axată pe aspectele frumoase ale vieţii şi pe o forţată exagerare a faţetelor 
dureroase, duse până la ridicol şi absurd. 


Recunoaştem dezvoltarea unui limbaj artistic aparte, neconform cu 
povara modernistă a idealului de reducţie a materiei în favoarea 
mesajului, ci din contră se cere aflux, debordare, amplificare, inundație. 
Cineva ar adăuga: "şi prost gust" dar nu afiliez, atât timp cât nu putem 
defini obiectiv noţiunea de bun gust. Pentru o artă care a împlinit de 
curând 80 de ani Kitschul pare bine înşurubat în conştiinţa colectivă care 
pierde din consistenţă sacrificând uneori calitatea în favoarea unui vizual 
ieftin, un produs vulgar din mase plastice, celofan colorat, mult sclipici şi 
graffitti îndoielnic. 


O expoziţie numită UberKitsck (Beit Beniamini-Tel Aviv 2012) foloseşte 
principiile Kitschului (e momentul să-l declarăm detestat de majoritatea 
criticilor de artă), ca o platformă de plecare către o problematică aparte, 
scormonitoare, ironică său chiar batjocoritoare. Temele sunt atinse prin 
forma sau ideea folosită. Kitschul în sine, în general negativ apreciat, 
intrigă şi uneori se lăsă cu greu identificat. Granița între artă şi 

nonartă este lăsată la aprecierea consumatorului de frumos derutat de 
obiectele care se vor artă datorită conţinutului material şi estetic expus, 
mimând preţiozitate şi super valoare. 


Curatorul expoziţiei, Roy Maayan, susţine că doar consumatorul antrenat 
şi ager poate detecta că este vorba de obiecte superficiale, încărcate 


sentimental. Dar iată că expoziţia UberKitsck propune un model invers, 
în care exponatele sunt luate drept Kitsch, ele de fapt aparţinând artei 
pure, doar că subiectele alese nu-s neapărat încărcate de frumos ci doar 
ascunse de o estetică Kitsch, eventual plăcută ochiului. În cazul de faţă, 
ceramica este un mediu potrivit producţiei de linie, ea atinge scopul 
Kitschului de a fi o artă multiplicată prin mijloace industriale în care 
sursa devine copie iar copia poate servi de sursă, fără să distingem vreo 
degradare în procesul reproductiv. Produsele de ceramică care adresează 
potenţialul cumpărător par a fi apetisante prin sentimentul de artă 
frumoasă, plăcută, accesibilă, de luat acasă, pe care îl degajă . 


Lucrările din expoziţia UberKitsck se plasează ca un parazit în spatele 
tradiţiei ceramicii cu care ne-am familiarizat, ele sugerează o nouă 
naivitate realizată prin figurine de porțelan, clovni, personaje burleşti, 
vase pictate cu decoraţii neconvenţionale, peşti de aur amintind un belşug 
facil de obţinut, este o nouă artă care se caţără pe umărul tradiţiei 
strigând: 

Eu sunt aici, acum! 

Masca tribală, Masca poetică 
pot 


F Eo p- 


Masca, în lumea spirituală e fațadă şi paravan. Transformare, 
metamorfoză. Omul de după mască are altă voce, se mişca altfel, se 
poartă altfel, este o altă fiinţă. Masca pusă pe faţă este graniţa între 
realitate şi iluzie, intre zeu şi om, viaţa egală cu moartea se întrepătrund 
ca să se despartă. E o ceaţă undeva care nu se ridică . Cel din spatele 
măştii nu are un rol anume. El devine subiect, acţiune, rol. Masca este 
centrul unui costum , fie el purtat la o procesiune, la o mascaradă, la un 
bal. 

La un ritual păgân sau religios , la un dans care este miezul culturii unui 
trib, o comunitate. Dar soldatul mascat? mânjit cu negru în tranşee, 
simulând iarba, tufişul inocent în care pasc gazele blânde. Apoi mai este 
şi masca literară Cum manipulează poetul viziuni, îmbrăcând subiectul în 
păduri, în fațete multiple ale unui real afectat de imaginaţie. 

Iată o poezie a avangardistului Blaise Cendrars : 


"Perforări" 


Evadate pe mare 
Căderi de apă 
Arbori păroşi înspumaţi 
Frunze grele lucioase de cauciuc 
Lustruială a soarelui 
Strălucire 
N-am ascultat dialogul aprins dintre prietenii mei care îşi 
împărtăşesc ştirile mai mult decât ce am adus din Paris 
Pe cele două fațete ale apropiatului tren 
sau atunci pe cealaltă parte a văii izolate 
Pădurea este aici şi mă priveşte şi mă nelinişteşte şi mă îmbracă 
precum masca unei mumii 
Eu nu privesc 
Umbra unui ochi 

Omul de după mască devine un moralizator: e un polițist, un judecător, 
un profet, un gâde. El pedepseşte, iartă, face ordine, goneşte raul . El 
transformă un copil în adult, un cetăţean în conducător, alteori este un 
semănător, el plasează idei, le seamănă, le culege înapoi de la tribul său 
copleşit de transfigurarea şefului. 

Nimeni nu ştie când s-a făcut prima mască şi unde. Era pentru a speria 
prada? Pentru a ne apăra de duhuri ? Poate a şamanului care goneşte 
boala. Da ! să ne păcălim Karma, să nu fim găsiţi, sub mască e un altul, 
nu cel destinat răului. Omul primitiv este cel creativ, omul modern are o 
altă mască, vicleană, înşelătoare, ea înlocuieşte plânsul cu râsul, durerea 
cu o grimasă, boala cu o culoare lividă. Precum culorile Africii. 


Maia Levy-lron 
Deviaţie 


M-am întors obosită. 

afară pe cer mă aşteptau prunci 
îmbibaţi în roz violent 

berzele, spuneau la radio, au deviat spre vest 
din drumul lor spre Africa. 
Nu ştiu încotro voi continua, 
lăsând în urmă pretendenți la fecunditatea mea. 
flori imortale se caţără pe bustul meu 
vocea mea se pierde, amuţeşte.. 

La urmă vine masca estetică. Masca opulentelor carnvaluri , Veneţiile 
misterioase, absconse trăiri între păcat si dorul de el. Cea purtată la bal 
de femei frumoase, de cavaleri amorezaţi, narcisiştii belşugului mental în 
exces debordant care caută zeițe în femeie, voluptate în cuvinte şi mai 
departe de ele, cum este revelaţia unui poet mascat în păgân 

doar să ajungă la inima doamnei dorite: 


Ruga unui păgân 
sonet de Charles Baudelaire din Florile răului (1857), traducere de 
Ton Pillat 


Ah! flăcările nu-ţi opri; 
În inimă să-mi laşi căldură, 
O, voluptate! o, tortură! 
Diva! supplicem exaudi! 


Zeiţă-n aer răspândită, 
Văpaia-ţi din pământ mă cheamă! 

Înalţă-mi vlaga umilită, 
Ce-ţi dă un cântec de aramă. 


Fii, voluptate, doamnă-n noi! 
Şi masca de sirenă pune, 
De carne sau de catifea; 


Ori varsă-mi adormire grea 
In vinuri mistice, străbune. 
O, voluptate, zvelt strigoi! 

Text; Adrian Grauenfels 

Martie 2012 

Foto: National Geographic 

Măşti: Sierra Leone, Benin, Haiti, Nigeria 


Israel - Colectivismul anilor 1906-1960 


Arta produsă de evrei în Eretz Israel de la începutul secolului XX şi 

până la declaraţia statului Israel a fost puternic marcată de tensiunea 
produsă de căutarea unei identități colective. Se distinge o dublă 

mişcare, pe de o parte identificarea cu mişcări artistice contemporane în 
paralel cu aderenţa la o ideologie a identităţii colective. Să luăm de 
exemplu aspiraţia ideologică la renovarea ludaismului biblic aplicată în 
spiritul artei Orientale sau în postura de Art Nouveau (în 

perioada Bezalel) în conjuncţie cu visul asimilării în Eretz Israel produc o 
artă anarhistă sau primitivism modernist (multe picturi din 1920 sau aşa 
numită artă Cananită). 

Pe de altă parte angoasele şi identificarea cu situaţia evreimii 
europene unesc simbolismul evreiesc cu expresionismul producând o 
viziune politică, modernistă, înclinată spre abstract şi universal. Cele 
două aspecte ale acestui proces au fost influențate de cultura 
Eurocentrică aflată în profund declin ca rezultat al sistării artelor în 
timpul celui de-al doilea război mondial. 


Israelul de după anii 60 se reorientează către cultura Americană care 
devine dominantă în tehnologie şi artă. Dezorientarea identităţii colective 
a afectat generaţii de artişti locali la acea vreme. Ea a produs unora 

înclinații spre o stare mentală potrivită acelei generaţii, pe când alţii au 
fost seduşi de o constantă translație adaptativă a profilului lor 

artistic. Mica comunitatea evreiască traversează dificultăţi existenţialiste 
la care e supusă în Eretz, la care se adaugă şi frustrarea noilor emigranţi 
nevoiţi să se lepede de tradiţii şi să se devoteze ideologiei şi problemelor 
locale. 


Zaritszky 


Granița acestor identități este incertă şi greu de stabilit. În munca unor 
artişti regăsim un amestec al diverselor lor identități. În anii post- 
americani care au urmat găsim fie o pictură îmbibată de colectivism 
internaţional în contrast cu opere inspirate de un naționalism nou născut 
cu rădăcini în arta arhaică. Un bun exemplu de dualism este produs de doi 
artişti antagonişti: Yosef Zaritsky care aderă la curentul senzorial, 
materialist, opus lui Mordechai Ardon care e scăldat de o lumină mistică, 
ambii îmbrăţişând spre final ideologii similare. 

Ardon 


Faza următoare: GLOCALISM şi MELANCOTOPIE 


După 1990 mediile artistice se stratifică şi se diversifică cu o energie 
bazată pe structurile de putere politică sau ideologică pe care se sprijinea 
arta. Lumea artei dialoghează cu realitatea în care ea operează şi 

un rezultat al acestui proces este interacţia iniţială dintre artă Israeliană şi 
teoriile academice post moderniste.Aceşti 20 de ani de artă la care suntem 
martori, trebuie priviţi prin perspectiva procesului de globalizare catalizat 
de căderea Uniunii Sovietice, de "triumful capitalismului" şi în final de 
expansiunea colosală a Internetului. 

Arikha 


Israelul de după 1990 se angajează în promovarea economiei de consum, 
cultura devine consumistă, televiziunea este livrată prin cabluri şi canale 
comerciale, molurile prosperă, puţini indivizi se îmbogăţesc peste 
noapte pe când starea economică a clasei de mijloc este grav 

erodată. Tipicul acestor ani este găsit în instalaţii spectaculoase. Tineri 
artişti sau studenţi aduc pe scenă instalaţii ambiţioase, de mari proporţii 
care demonstrează că arta poate fi plasată în cele mai ostile ambianţe ca 
de pildă gări, aeroport, mall, spaţii marcate de vastitate şi indiferenţă. 


24 


Dana Yoeli 
Acestea sunt mega expoziţii care demonstrează asimilarea artei în 
economia de piaţă. În plus, apare o artă specifică tinerei generaţii care 
prin teribilism şi show off se impune rapid prin apariţia cluburilor 
culturale şi muzicale care fecundează şi infiltrează arta actuală. Un alt 
proces este relaţionarea artei Israeliene la cea internaţională, în special a 
Orientului apropiat, Asia de est, America Latină şi Rusia.Mulţi artişti 
Israelieni învaţă şi lucrează în străinătate, fenomen rar întâlnit în trecut. 


Kadisman 

Curatori şi studenţi din toată lumea vizitează Israelul şi iau contact cu 
academia, cu galeriile, şi diverşi artişti care la rândul lor sunt invitaţi să 
participe la expoziţii, bienale, târguri de artă sau competiţii ţinute în 
lumea largă. Un termen nou a fost introdus de japonezi care au numit 
"glocalizare" tendinţa de a frâna şi balansa fenomenul de globalizare 
extremă, vizând neglijarea artei locale. Sloganul: "Gândeşte global, 
acţionează local" a fost promovat de activiştii mişcărilor anti globale, 
aceste idei au penetrat şi în arta Israeliană. Exact cum 

"glocalizare” descrie tensiunea între doi poli în spaţiu, "melancotopia” 
subliniază tensiunea temporală a artei: între trecut şi viitor. Cuvântul 
combină melancolia artei trecute, nostalgia după un estetic pierdut, cu 
impulsul utopiei şi al speranţei. 

Pe urmele lui Rembrandt - Colecţia Alfred Bader in vizită la 
Amsterdam 


Eroul acestui articol este un om cu sânge albastru, urmaş al regilor, având 
bunici conți unguri, tatăl lui fiind urmaşul unui cavaler ceh, dar 
această filieră nobilă nu i-a adus lui Alfred Bader o copilărie 
privilegiată. Mama sa a fost dezmoştenită de titlurile onorifice, înainte de 
naşterea fiului său, datorită căsătoriei sale cu un evreu care decedează la 
numai 2 săptămâni după naşterea copilului. Alfred creşte la Vienna, dar 
în 1938 după "Noaptea de cristal”, la numai 14 ani, este evacuat spre 
Britania împreună cu alţi copii evrei în operaţia Kindertransport. Doi ani 
mai târziu britanicii îl deportează într-un lagăr în Quebec, Canada. 
Urmează o perioadă puţin cunoscută în care Alfred creşte, face afaceri şi 
cu 
banii câştigaţi colecţionează artă Olandeză. Colecţia sa devine 
prestigioasă, 
conţinând peste 200 de lucrări aparţinând "Perioadei de Aur" în arta 
olandeză. 
În posesia sa se afla 4 tablouri semnate de Rembrandt, ca de exemplu 
"Bătrân cu pălărie neagră" care este evaluat azi la 47 milioane de dolari. 
Dar Bader nu colecţionează numai pânze Rembrandt ci şi pictorii care 

pictau în stilul marelui maestru. Această colecţie a fost prezentată la o 
expoziţie recent organizată în casa Rembrandt din Amsterdam . "Pe 
urmele lui Rembrandt" expune 41 de tablouri selecţionate din colecţia 
Bader. Găsim trei tablouri originale 

Rembrandt, alături de picturi semnate de colegi şi pictori contemporani: 
Jan Lievens, Govert Flinck (un discipol), Nicola Maes, Aert de Gelder şi 
Pieter Lastman profesorul artistului. Expoziţia acoperă 60 de ani de 
activitate a celor care pictau în stilul lui Rembrandt, multe din picturi sunt 
datorate elevilor şi adepților marelui maestru. 


Azi, la 87 de ani, Bader trăieşte în Statele Unite, dintr-un interviu acordat 
de colecţionar curatorului expoziţiei de la Amsterdam, Boonstra, aflăm 
cum a ajuns un fost deţinut al unui lagăr de război la această deosebită 
pasiune şi vasta sa colecţie. "Prima pictura m-a costat un dolar, era pentru 
un portret făcut mie de un alt prizonier din lagăr. Doream să-l trimit 
mamei mele, care din păcate nu l-a primit”. Eliberat din lagăr, se înscrie 

la Queen's University iar apoi graduează Harvard cu diploma de doctor în 
chimie. Pe când în Cambridge, se înscrie la un curs de artă condus de 
Jakob Rosenberg, un proeminent cercetător al picturii marilor maeştrii 
europeni. Bader decide că preferă arta olandeză celei Italiene sau 
Flamande. Din toţi marii olandezi se axează pe Rembrandt, era fascinat 
de felul în care trata feţele umane şi calitatea luminii. Bader înzestrat cu 
cunoştinţele de artă proaspăt căpătate, începe să colecţioneze pictură. 
Banii veneau de la jobul sau de chimist iar mai târziu de la firma 
biotehnologică Sigma-Aldrich pe care o conducea. Achiziţiona artă, dar 
nu în scopuri comerciale, ci pentru pura sa plăcere preferând pe cei 
necunoscuţi care pictau în stilul Rembrandt. Expertiza sa se datorează 
discuţiilor cu experţi, viziona intens ateliere şi expoziţii, era autodidact şi 
clarvăzător. Expertiza sa deosebită este demonstrată de faptul că a 
achiziţionat două sau trei picturi nesemnate, care mai târziu se dovedesc a 
fi originale Rembrandt. 


Bader nu a mai revenit în Europa dar extraordinara sa colecţie şi 
dragostea pentru artă olandeză sunt calea de reconectare cu nobilele sale 
rădăcini. 

Anselm Kiefer la Tel Aviv 


La 40 ani după construcţia muzeului de artă Tel Aviv donația familiei 
Herta şi Paul Amir din Los Angeles a permis adăugarea unei aripi noi, 
executată după 

desenele firmei de arhitectură Preston Scott Cohen. Muzeul răspunde 
multiplelor cerinţe actuale orchestrând necesităţile programatice ale unui 
muzeu modern. Spațiile sunt lineare , conectate 

vizual printr-o dramatică cădere de lumină verticală care uneşte 
camerele 

cu exponate dispersate într-o reţea complexă de săli, scări, structuri 
interioare coborând pana la patioul cu cafenea. La exterior o reţea de 430 
panouri de ciment polizat acoperă fațadele producând dinamism şi ritm . 
Salutăm cu bucurie această nouă, spectaculoasă construcţie . 

La deschidere : Ansel Kiefer 


Sia SAI 


A 


PS ` 
Pisu pA 


Aripa nouă a Muzeului de artă Tel Aviv inaugurează noul său pavilion cu 


o exhaustivă expoziție a artistului german Anselm Kiefer, numită 

Shevirat haKelim (Spărgând Vase) . Expoziția este fericitul rezultat al 
întâlnirii la Paris acum un an între Kiefer cu directorul şi curatorul şef al 
muzeului, Mordechai Omer. Profesorul Omer dorea să deschidă aripa 


nouă a muzeului cu o colecţie mpresionantă şi totodată puternică, plină de 


valori artistice şi spirituale, iar Kiefer dorea să expună lucrări dedicate 

Israelului, Bibliei noastre şi motivelor mistice evreieşti. Din păcate, 
profesorul Omer se îmbolnăveşte în timpul preparării expoziţiei şi 
decedează în iunie 2011. Lucrările din expoziţie, de mari proporţii, 
impresionează prin tratarea subiectului de predilecție mistic, tradiţional 
sau ocult filosofic. 


Lucrările au fost alese de artist, majoritatea provin din colecţiile sale 
personale. Vom găsi subiecte tratând Potopul şi muntele Ararat, figura lui 
Samson, doctrinele Kabbalei, scene de război şi suferinţă care au la 
origine atracţia lui Kiefer pentru spiritul evreiesc cu care se simte cuplat 
în ciuda 

identităţii sale germane. Kiefer s-a născut în Donaueschingen, în Pădurea 
Neagră, în 1945 anul în care se încheia cel de al doilea război mondial. A 
studiat legile dar a preferat să se înroleze în slujba artelor, debutează cu 
o carieră de fotograf. Devine faimos în 1970 pentru o serie de fotografii 
numite " Ocupaţie" care reflectă trecutul nazist al Germaniei, xenofobia, 
trauma salutului Nazist în timpul celui de al treilea Reich. Acest contact 
extensiv cu istoria şi cultura germană deschide noi direcţii în opera sa. 
Atitudinea lui Kiefer pentru ţara sa, pentru distrugerea care a adus-o în 
lume şi Holocaust este caracterizată de o perspectivă complexă dar 
univocă. Artistul foloseşte un dialog 

cu memoria dureroasă a trecutului realizând prin sobrietate şi 
profunzime să redea un fascinant conflict personal-cultural. 


Lucrările sunt de mari proporţii şi încorporează materiale naturale, 
pământ, lemn, sticlă, plante uscate, metale, cu predilecție plumb. Uzul 
deliberat al materialelor fragile este derivat din 

ideea că artă este temporară şi fragilă. Kiefer a creat multe capodopere, în 
trecut şi prezent, toate 

polarizate de aceiaşi dimensiune transcedentala a lucrurilor şi a spiritului. 

Artistul era atras încă din tinereţe de valorile culturale şi spirituale 
evreieşti. În ultimii ani aprofundează cunoaşterea Kabbalei pe care o 
regăsim codată în unele lucrări tridimensionale, ca fiind parte 
inseparabilă a operei. La Kiefer, un sens al haosului traversează lucrările 
sale. El spune că o operă de artă trebuie să producă iluzia că am reuşit să 
punem ordine în realitatea haotică în care trăim. Pătrunzând adânc în 
pliurile istoriei şi a memoriei atât de exploziv încărcate, Kiefer reuşeşte să 
se reconecteze cu trecutul de la care capătă vitalitate. Operele expuse 
subliniază marea sa anxietate legată de pierdere capacităţii de a ţine 
minte. Materialul său preferat rămâne plumbul 

pe care îl foloseşte la sculpturi şi la instalaţii de mari proporţii. O sursă de 
plumb este acoperişul catedralei din Koln. La renovare, acoperişul 

vechi este demontat şi oferit amatorilor. Kiefer îl achiziţionează în 
întregime. 


Găsim în majoritatea construcţiilor sale impulsul de a comemora sau 
invers, nevoia deliberată a uitării. Pentru artist goana după un adevăr care 
depăşeşte graniţele constrângerii are o dinamica spirituală. Într-un 
interviu Kiefer spune: "Arta este o încercare de a pătrunde în miezul 
adevărului. Ea nu reuşeşte niciodată să o facă, dar poate ajunge foarte 
aproape”. 

Cindy Sherman - O retrospectivă la MOMA 


Cindy Sherman. Această controversată artistă a fotografiei moderne În 
ultimii 35 de ani Cindy a produs portrete ale epocii sale filtrate cu grijă 
prin psihicul său baroc. O retrospectivă recentă la MOMA New York 
produce fiori spectatorului, care încet încet realizează că subiectul 
fotografiei suntem de fapt noi, umanii. 

Cindy a crescut într-o suburbie a New Yorkului. De copil îi plăcea să se 
fandosească cu haine frumoase iar din 1977, după absolvirea 
colegiului, se dedică total acestei pasiuni. Are doar 23 de ani. Timp de 
trei ani se fotografiază folosind costume, peruci, în decoruri pe care le 
aranjează folosind memoria filmelor vizionate în copilărie. 

Modelul este ea însăşi. 


Din această perioadă datează o serie de fotografii numite "Naturi Moarte 
fără titlu", în care Cindy apare ca sirenă, gospodină, carieristă sau femeie 
aflată în pragul unui colaps nervos. 6 Ani înainte de Woody Allen ea se 
afla în rolul lui Zelig - eroul identităţii schimbătoare, o eroină cu o mie de 
feţe. Cindy nu pare interesată în a reface artificial travestirea. Ea caută o 
subtilă imitație a unui anumit gen de femeie. 

În "Naturi Moarte fără titlu” nu vom vedea modele ficționale, nici 
mulgătoare de vaci, nici prostituate. Mai curând găsim asemănări cu 
blondele din filmele lui Hitchcock, cu frumuseți ca Monica Vitti sau 
Anouk Aimée, forţa acestor fotografii stă în ambiguitatea lor. Ele 
reproduc supa primordială din care suntem construiți. În 1955 MOMA a 

achiziţionat cu 1 milion de dolari seria "Naturilor Moarte" o sumă care a 
făcut furori şi a plasat-o pe Sherman în topul generaţiei sale. 


Dar faima ei se trage de la o serie anterioară în care Cindy 

emulează portretele lascive din mijlocul revistelor pentru bărbaţi, 
înlocuind modelele porno cu femei decent îmbrăcate, mimând stări ne 
erotice dar îmbibate de dor, pasiune, melancolie şi anxietate, cum nu 
existau în filosofia Playboy. O galerie specială, instalată la MOMA, ne 
izbeşte în cap cu efectul unei bombe. Aici întâlnim un univers aparte 
construit de artistă din personaje cu feţe enigmatice, purtând peruci sau 
pălării ciudate. Portretele au dimensiuni deosebit de mari - 1.8 metri 
înălţime, sau mai mult. Culorile sunt puternice, agresive. Fetele se oferă 
camerei cu priviri uneori liniştite, rotunde ca o aspirină, alteori brutale, 
sinistre, demente. 

După 1985, timp de 10 ani lungi, munca fotografei deviază 

spre dezgustător, provocativ. Subiectul din ramă va apare dezmembrat, 
un manechin zace secţionat, invalid, abandonat, cu protezele demontate, 
corsete şi curele desfăcute. Mai zărim bazine pline cu vomă, o plaje 
acoperite de gunoaie, ni se dezvăluie un univers în descompunere în care 
artista îşi expune viscerele la vedere. Sherman navighează într- 

un teritoriu interior grotesc, în anii de maximă panică legată de AIDS, 
când trupul uman devine ţinta fricii şi a urii. Cei care au cunoscut-o 
personal subliniază firea ei plăcută. Numai arta ei este feroce şi cu anii 
care trec, se amplifică. În 2003, Cindy începe să se drapeze în chip de 
clovni inumani, care intimidează. 

Unii degaje răutate pură ataşată unui nas caraghios. 


Ultima perioadă are în focus o înfricoşătoare serie a femeii în societate. 
Portretele descriu fragile femei în vârstă, aranjate financiar, care se 
ascund după o mască de fier pe care ele o modelează. Unele apar 
remontate de chirurgii faciale şi Botox, altele strident fardate, purtând 
peruci care conferă grotesc întregii apariţii. Sherman reface efortul prin 
care femeile bătrâne încearcă să imite pe cele tinere. Portretele sunt 
plasate pe un fundal detailat şi realist care ne convinge de intenţia pur 
satirică a acestei serii. Care nu poate fi separată de restul întregii sale 
opera ce tratează plenar metamorfoza vieţii umane ca pe un ultimativ 
spectacol cosmetic. 


Aok 

Grădini istorice, marionete şi monştrii 
Parc de Buttes Chaumont 


Parcul este celebru pentru că a inspirat generaţii de pictori şi 

scriitori parizieni care se delectau căutând răcoare şi reculegere în cele 
câteva grădini englezeşti ale parcului. Împânzit cu poduri romantice 
aruncate peste un lac presărat cu insule,lebede, cu cedrii 

Libanezi plantați în 1880, piscuri artificiale, o grotă cu cascadă, iar în 
1869 i se adăuga o frumoasă belvedere botezată Sybil plasată la 30 metri 
înălţime în vârful unui monument în stil Corintian, o replică a Templului 
Vestei aflat la 30 km de Roma, în parcul Tivoli. 

Existau în parcul Chaumont restaurante dar şi două teatre Guignol 
ridicate în 1892, care au contribuit la faima teatrului de marionete, 
atrăgând generaţii de vizitatori parizieni. Istoria teatrelor Guignol este o 
aventură culturală în sine. Creatorul lor este Laurent Mourget, născut la 
Lyon în 1769 într-o familie modestă de producători de mătase. Aflăm din 
certificatul sau de căsătorie datat 1788 că omul era analfabet. Revoluţia 
franceză a afectat serios comerţul cu mătase şi Mourget devine vânzător 
ambulant, ulterior munceşte ca dentist, meserie care cerea extragerea 
dinţilor bolnavi şi cam atât. Serviciul era gratuit, banii veneau de la 
medicamentele analgezice vândute pacientului aflat în durere. Ca să 
atragă clienţi, dentistul montează un spectacol de bâlci axat pe un 
spectacol cu păpuşi instalat exact în faţa scaunului dentar. Primul său 
spectacol este Polichinelle, după un personaj celebru care apare în 
Comedia dell'arte italiană. 

Z JE L'EX POS 


6186 S rason, bon, = van 


Pe la 1804 succesul acestor reprezentații cu marionete (păpuşi manipulate 
cu mâna introdusă 

în interiorul corpului) îl determină să renunţe la dentistică ca să devină un 
reputat păpuşar. Scria scenarii care se adresau clasei muncitoare pe care o 
alimenta cu noutăţile zilei şi cu glume de actualitate. Cu timpul, apar noi 
personaje: Gnafron, un cizmar iubitor de vinuri, şi din 1808 Guignol care 
în jargonul epocii însemna "bufon". Guignol are o nevastă Madeleon, toţi 
fiind agasaţi de un jandarm obez Flageolet. Dacă la început Guignol are 
meseria de urzitor de mătăsuri, cu timpul profesia se schimbă reflectând 
vremurile: devine valet, tapiţer, cizmar, şomer, uneori este căsătorit cu 
iubitoarea Madeleon, în alte situaţii încasează bătăi de la geloasa sa soţie. 
Ce păstrează Mourget 

constant este sărăcia, umorul şi sensul justiţiei. În ciuda numelui său de 
bufon, Guignol este inteligent, curajos şi generos, realizând inevitabile 
victorii ale binelui contra răului. În 1899 se deschide în Paris Teatrul 
Grand Guignol. Pe scenă se prezentau crime, acte de vandalism bătăi şi 
torturi, uneori adaptări din Edgar Poe, spre deliciul unei audienţe exclusiv 
burgheze. Faima teatrului trece graniţele Franţei, în Rusia personajul 
devine Petruska, Hanswurst în Germania şi Punch în Britania. Se deschid, 
în 1920, două teatre Guignol în Italia. În Franţa 16 din nepoţii şi 
strănepoţii lui Mourget continuă azi tradiţia teatrului de marionete 
oferind noilor generaţii satiră şi umor până la lacrimi dar şi prezervarea 
vechiului dialect local, Lyonnais. 

Parcul sacru Bomarzo 
7 à 


Puţini ştiu să găsească pe hartă, în Lazio, la nord de Roma orăşelul 
Bomarzo. Pe la mijlocul secolului 16 prinţul Pier Francesco Orsini numit 
de amici Vicino amenajează pe terenurile lui de lângă satul Bomarzo un 
parc deosebit în care " Cavalerii şi doamnele lor să caute ce minuni 
doresc până se vor pierde în mirare şi extaz”. Spre deosebire de parcurile 
formale,geometrice, lineare, din Europa, prinţul alege cărări 
întortocheate, linii curbe, pante şi scări, uneori poteca întorcându-te la 
locul de plecare. 


Orsini instalează în pădurea sacră un labirint populat cu monștrii şi 
broaşte țestoase, nimfe, elefanţi 

şi gnomi plasați în aşa fel ca să sperie oaspeţii. La intrare scrie: "Voi care 
bântuiţi lumea mare în căutarea sublimului şi teribile lui minuni.. 
intrați." 

În grădina să exotică Orsini se distra spionând reacțiile oaspeților săi 
aristocrați, poeți contemporani inteligenți, în încercările acestora de a 
descifra simbolurile asociate cu monștrii, leii, zeii sau sirenele care 
populau acest extravagant parc. 


După moartea lui Vicino parcul a fost dat uitării, timp de peste 300 de 
ani. Redescoperit de familia Bettiny, care achiziţionează domeniul lui 
Orsini, parcul a fost sumar reamenajat şi deschis publicului. Bătrân şi 
uzat, el rămâne o bijuterie, un unic exemplu de artă manieristă în care 
monştrii par a se juca cu imaginaţia spectatorului uimit. 


45 


Poetul Gherasim Luca şi tovarăşa sa de viaţă Micheline Catty trec prin 
parcul Bomarzo, probabil în vara lui 1955. Rezultatul este poemul 
pictorial " Au Bois Sacre de Bomarzo " cu text poetic scris de Gherasim 
Luca desene şi grafică de Catty. O carte publicată în 1966 de May Woods 
"Vision of Arcadia" explică ambiguitatea statuilor, umorul fin plasat între 
oroare şi estetică culturală. 

Parcul este dominat de Templul Dragostei Divine, cu arhitectura semnată 
de celebrul Vignola şi dedicat memoriei soţiei lui Orsini, într-un gest de 
eternă dragoste. 

Le LAPIN AGILE, cabaretul artelor 


E. 


TE NAGIE 


i CABARET 


În istoria artelor găsim mărturii despre acest faimos cabaret Parizian 
deschis în Carterul Montmartre încă din anul 1853. La origine era numit 
Cabaretul Asasinilor, ecoul unui raid al unor huligani care dau năvală în 
local şi omoară pe fiul proprietarului. În jur de 1875 un pictor din 
regiune, Andre Gill pictează o firmă nouă cabaretului în care un iepure 
(lapin) ţâşnea dintr-un castron de supă, şi ca urmare vecinii din cartier l- 
au botezat "Le lapin a Gill ", adică iepurele lui Gill nume care a evoluat 
mai târziu în Cabaret au Lapin Agile. 

La începutul secolului XX cabaretul devine locul preferat al unor artişti 
plastici şi scriitori ca Picasso, Utrillo, Modigliani, Apollinaire. Plasat în 
centrul artistic al oraşului, aproape de biserica Sacre Coeur în inima 
Montmartre-ului, cabaretul devine lăcaşul unor frecvente discuţii aprinse 
despre "rolul şi destinul artelor”. Locatarii de la Bateau Lavoir, dar şi 
personaje boeme, caractere dubioase, frecventau localul, printre ele găsim 
excentrici, proxeneţi, trecători ocazionali, anarhiști, studenţi din cartierul 
Latin, o grupă pestriță în care se amesteca şi o minoritate de bogătani 
bine căptuşiţi, veniţi în căutare de distracţii şi năbădăi. În cabaret se dansa 
şi se citeau versuri deocheate sau avangardiste după cum bătea moda. lată 
un cântec de epocă "Mustaţa mea", autor anonim: 
Mustaţa mea 
răsucită ondulată 
epicurian periată 
lustruită, pigulită 
gata de afecţiune 
în perfecta ei perfecţiune 
răsucită, pudrată 
blegită, mirată 
curtată,adorată 
imitată, invidiată 
pictată pe-un afiş gouache 
devenită în final..moustache.. 

de general cu aerul viril 
ce-adulmecă cu nasul fin 
parfumuri de femeie cu profil sublim 


O port cu mine, pomădată greu 
mustach-ul meu, cu şarm de derbedeu 
înnebuneşte tinere femei 
artiste, maici, studente de la Saint Michelle 
şi tu îmi spui s-o rad, să o dau jos? 
mustaţa mea.. ? 

adio, vai, bărbat frumos 
Picasso pictează în 1905 celebra să pânză "Chez le Lapin Agile", care 
aduce faimă internaţională localului. În pictura îl găsim inclus pe Picasso 
însuşi îmbrăcat în arlechin. Lângă Picasso la bar, o vedem pe iubita sa 
din acea perioadă, Germaine Pichot. Un bun prieten al pictorului, 
Casegemas, obsedat de refuzurile femeii la avansurile sale amoroase se 
sinucide în anul 1901. 

Pictura a fost făcută la cererea lui Frede Gerard patronul de atunci la 
Lapin Agile, care şi apare pictat în planul doi cântând la ghitară. Tabloul 
şi-a căpătat gloria fiind singurul Picasso expus neîntrerupt în Paris între 
1905 şi până în 1912 când a fost vândut unui colecţionar german. 

Alt artist care picta frecvent interiorul cabaretului şi în vecinătăţile sale 
era marele colorist Maurice Utrillo. 

a dou AR 


O prietenă fermecată de aceste locuri şi de epocă improvizează o poezie: 
Arlechin 


Lucruri ciudate înconjoară cuvintele. 
Un arlechin se-aşează mereu pe-aceeaşi bancă 
strângând aburul zilei în cutii de carton. 
Poartă semnul zodiilor pe umeri 
şi descrie cercuri concentrice, 
din care uneori ţâşneşte o pasăre atât de străvezie 
încât i se pot citi gândurile. 
Trecătorii merg agăţaţi de realitatea subţire 
parcă ar păşi peste trupul întâmplărilor. 
Pasărea aceea zboară mult mai înalt peste colina Montmartre 
atingând tărâmurile închipuite ale umbrelor lor. 
Localul este deschis în strada Rue de Saule, turiştii aşezaţi la mese de 
lemn pot admira iniţiale scrijelite de vizitatori timp de decade, azi ei 

sunt serviţi cu apă minerală în sticle de plastic şi muzică franceză veche 
mergând până în secolul XV. 


Fk kk 


Ce o fi asta KITSCH ? 


Dacă deschidem dicționarele la termenul Kitsch găsim în general 
explicaţia unei arte vulgare, sentimentale şi afectate. Intenţionat evit 
cuvântul kitsch preluat din limba germană adică "de prost gust, efemer, 
de duzină ", pentru că ideea de prost gust, în sine, nu este discutabilă 
obiectiv. Cu timpul au fost adăugate la noţiunea Kitsch nuvele şi 
romanele dulcegi dar şi echivalentele lor grafice, picturale, poetice. Prin 
1925 găsim difuzat un studiu german scris de istoricul Fritz Karpfen cu 
titlul Kitschul - un studiu despre degenerarea artei. Emanuel Kant 
încercând să definească arta 

a stabilit valorile care facilitează identificarea Kitschului. 


O discuţie mai doctă este datorată lui Clement Greenberg care în 1939 
scrie articolul său Avant-Garda şi Kitsch, 

în care autorul susţine legătura dintre Kitsch şi preferința publică pentru 
material şi bani în detrimentul cunoaşterii 

şi al culturii. Autorul condamnă revoluţia industrială care a alfabetizat 
masele şi a dus la consumerism şi la o cultură de piaţă în detrimentul 
gustului pentru folclorul tradiţional sau al artelor clasice. O nouă 

cultură, sau un surogat, se adresa noii generaţii, insensibilă la valorile 
culturale, dar în căutare de distracţii care nu cer erudiție sau pregătire. 
Alte cărţi definesc Kitschul barbarism, o artă sentimentală, artă patetică, 
iar în a doua jumătate a sec XX Kitschul este văzut că fiind opus 
modernului, pe scurt fals şi rudimentar. Declarat "o ameninţare a culturii 
adevărate”. Deşi critica impunea Kitschului să fie redus doar la pictură el 
se întinde treptat şi la muzică şi la cinematografie. Tchaikovsky este 
numit ..un geniu al kitschului. Salvador Dali .. rege al Kitschului . 


Lucrurile se complică cu apariţia artei Pop care divide arta populară de 
cea a elitelor, apoi postmodernismul anilor 80 

dizolvă graniţele dintre Kitsch şi arta considerată adevărată lăsându-ne 
buimaci în faţa unui amestec indecis de direcţii.În muzică avem exemplul 
dansatoarei Carmen Miranda care cânta şi dansa purtând pălării strident 
colorate împodobite cu fructe într-o multitudine de filme făcute cu buget 
modest, numite Cultura Populară. Era vorba de un ridicol forţat, de o 
neseriozitate în tratarea subiectelor grave care frământă societatea şi 
cultura. Milan Kundera leagă Kitschul de totalitarism şi de propagandă.E! 
scrie despre kitsch: "Arta aceasta înlătură din vizunea umană conceptele 
dificile şi profunde, oferind în locul lor , o imagine igienică a lumii în 
care toate răspunsurile sunt date din capul locului chiar înainte de a fi 
formulate întrebări”. 


52 


Kundera adăugă următorul exemplu: "Arta Kitsch provoacă cuiva două 
lacrimi succesive. Prima lacrimă spune: 

Ce minunat e să vezi copii fugind prin iarbă! A doua lacrimă spune: Ce 
minunat e să fi emoţionat, împreună cu omenirea, de copii fugind prin 
iarba! A doua lacrimă face kitschul Kitsch. " În ultimele decade, curente 
diferite folosesc Kitschul în mod conceptual, unii îl plasează că 
primitivism în care urâţenia şi disonanţa vizuală sunt percepute că fiind 
un întreg curent cultural antiestetic. 

Este bine cunoscut artistul Jeff Koons ( sculptor american născut în 1955 
) care declară că nu se poate abţine 

să nu ironizeze Kitschul..el însuşi fiind un artist celebru pentru arta sa 
controversată. În 1991 Koons se însoară cu Ilona Staller - Cicciolina , star 
porno şi membră a parlamentului Italian.Koons lansează o serie de picturi 
şi sculpturi având ca subiect poziţii sexuale explicite dintre cei doi. După 
divorţul de Ilona în 1992, Koons produce sculpturi monumentale din 
metal polizat cu suprafete strălucitoare, automobile pictate, sau animale 
enorme acoperite cu flori multicolore. 

Alţi pictori figurativi explica arta lor ca fiind neironică, narativă, şi chiar 
acceptă cu plăcere numele de kitsch care li se potriveşte şi conferă 
seriozitate, în viziunea lor. În România, primul care a tratat problema 
kitsch-ului a fost Lucian Blaga care în lucrarea Artă şi Valoare, 

explică noţiunea Kitsch ca fiind o structură deplasată, care s-a sustras 
legii nontransponibilitaţii. Această abatere constituie o structură "numită 
para-estetica”, dat fiind faptul că nu există nici un termen care să 
caracterizeze mai bine acest estetic, frumos deplasat. E vorba despre un 
anume pretins frumos, care unora le produce plăcere. Şi când această 
categorie de consumatori e în creştere ne simţim obligaţi să-i acordăm 
curiozitate şi atenţie. 

Amintiri despre Bateau-Lavoir 


Vaporul Spălătorie - botezase poetul francez Max Jacob o casă în 
paragină aflată în strada Ravignan la numărul 13, Montmartre. Locaţia 
este faimoasă pentru că a găzduit între 1890 şi 1914 tineri artişti (deveniți 
ulterior faimoşi) care trăiau şi lucrau în studiouri închiriate. Clădirea era 
mizerabilă, întunecoasă şi murdară. Un locatar povesteşte primele sale 
impresii: "Un singur robinet de apă, ruginit, pentru 30 ateliere de pictură, 
fără gaze, fără electricitate, prin pereţii de scânduri pătrunde ploaia şi 
Vântul, o scară care scârţâie sub paşi, un miros greu de urină de pisică..." 

Locuiau şi lucrau la Bateau Lavoir: Maxime Maufra, primul pictor 
instalat. Au urmat: Kees van Dongen, Pablo Picasso. După 1904 găsim 
acolo pe Pierre Mac Orlan, Juan Gris, Pablo Gargallo, Max Jacob şi 
Pierre Reverdy. Folosea şi de loc de întâlnire pentru Henri Matisse, 
Georges Braque, André Derain, Raoul Dufy, Marie Laurencin, Amedeo 
Modigliani, Jean-Paul Laurens,Maurice Utrillo, Jacques Lipchitz, Maria 
Blanchard, Jean Metzinger şi Louis Marcoussis, scriitori: Guillaume 
Appollinaire, Alfred Jarry, Maurice Chevrier, Paul Fort, André Warnod, 

Raymond Radiguet, Gertrude Stein, actori, negustori de artă: Ambroise 
Vollard, Edmund Sagot, Daniel-Henry Kahnweiler şi Berthe Weill . 


După 1910 închiriază spaţii avangardişti ca Picabia, André Salmon, Jean 
Cocteau. În această ambianţă Picasso propune şi discută Cubismul. La 
Bateau-Lavoir el produce celebra sa piesă: Les Demoiselles d'Avignon. 


În 1904, Pablo Picasso şi un amic, pictorul catalan Junyer Vidal, sosesc 
din Barcelona la Paris ca să se instaleze în Montmartre în studioul lăsat 
vacant de sculptorul Paco Durrio. Junyer Vidal plăteşte chiria. Casa se 
numea Le Bateau Lavoir, fiind o fostă fabrică de piane transformată într- 
o aglomerare de studiouri cu intrarea la primul etaj din strada Ravignan, 
în spate alte trei etaje dădeau în strada Garreau. În anul 1880 era un loc 
populat de anarhişti şi boemi. Gauguin era un permanent, la fel şi 

poetul Paul Fort care locuia acolo pe când conducea Teatrul Simbolist de 
Artă. Max Jacob a locuit acolo un timp, casa este pomenită adesea de 
poet. Într-o conferinţă ţinută în 1937 el spune: " Picasso a produs la 
Bateau cea ce mai târziu a căpătat numele de "Perioada Albastră” 

imitându-l vag pe El Greco. Ne plimbam spre vârful colinei Butte 
Montmartre. Bântuiam toate atelierele de artă şi apoi seara ca să ne 
amuzăm improvizam scene de teatru fără spectatori, care se terminau cu 
explozii de râsete. 


Vecinii lui Picasso erau spălătorese de rufe, un vânzător de legume şi 
fructe, oameni sărmani care se plângeau de scandalul făcut nopţile de 
căţeaua lui Picasso, Frika, legată afară cu un lanţ. În memoriile datate 
1933 Jacob scrie şi mai detailat: "Ca un hambar este studioul lui Picasso, 
cu grinzi golaşe, pereţi de placaj şi o podea pe care nu poţi merge fără să 
trezeşti vecinii.. Doamna Coudray, portăreasa cea dulce la închirieri, 


devenea un zbir şi ne astupa gura când eram gălăgioşi. Ah ce zile de 
sărăcie, muncă, prietenie şi bucurie”. 


Majoritatea atelierelor din Bateau erau pivnițe, delăsate, niciodată 
măturate. Totul era făcut din lemn, un paradis al şobolanilor. Vidal se 
întoarce la Barcelona, Picasso rămâne la Bateau cu Jacob, cu un hoţ 
Manolo, un ghitarist ţigan Fabiân de Castro, care dormea direct pe 
podea. Datorăm lui Jacob marturi despre viaţa în jurul lui Picasso: 
prietenie, ironie, flagelare, iată un text datat 1931: 


"Picasso era un om cunoscut, dar vizitat doar de Manolo şi de un 
"sărman evreu" (aşa îl numea Vollard pe Jacob ) care nu crede că este un 
poet capabil. Eu locuiam atunci (1904) la Barbès. Am ajuns în stradă 
Ravignan devreme dimineaţa. M-am trântit în patul meu fără cearceafuri, 
mi-am privit masa de lucru şi coridorul care ducea spre uşa lui Picasso, 
decorată cu aforisme şi sfaturi. L-am strigat pe nume. Încă buimac de 
somn Picasso mi-a deschis uşa. L-am chemat să vadă treptele de piatră 
ale Parisului hat până sus în Montmartre. Oraşul era ca un ocean văzut de 
sus." 

(CV em 


Picasso desenat de Max Jacob 


Relaţiile dintre cei doi nu erau timide. Jacob îşi asumase rolul de prieten 
mai copt, avea iniţiativă şi aer apărător, îl strigă pe tânărul pictor " 
micuţule". Prietenia lor se reflectă în multe desene făcute de unul 
celuilalt. Un portret făcut în cerneală de Jacob lui Picasso, ne arată un 
cap exagerat de mare 


cu păr negru, ochi sfredelitori, şi o mustață subţire care va dispare curând. 
La rândul său Picasso face un desen lui Jacob pe hârtia cu antetul unei 
cafenele, poetul apare din profil privind inteligent printr-un monoclu, cu 
gura ferm închisă, şi o bărbie puternică, masculină, Este un portret al 
puterii, nu al patosului, fără dominanţa vreunei părţi. "Nu mai eram un 
biet funcţionăraş comercial" îşi aminteşte Jacob care scrie versuri 
îndemnat de Picasso care găsea că are talent poetic. Nu credeam atunci că 
proza şi poezia mea vor avea succes mai târziu . Scriam poveşti pentru 
copii, trăiam în extremă sărăcie dar nu mai vroiam joburi. Picasso a jucat 
un rol eliberator pentru Jacob. Robert Guiette descrie scena astfel: 
Picasso sosit din Spania îl găseşte pe Max disperat de pierderea 

serviciului de funcţionar. "Ce viaţă e asta? Trăieşte ca un poet ! Rade-ţi 
barbă, fă rost de un monoclu decent. Nu mai arde gazul. " Astfel Jacob 
devine poet. Scrie poezie şi într-o scrisoare adresată lui Tristan Tzara în 
1916 declară: Am decis să fiu poet în 1905 când am publicat 5 poeme în 
Les Lettres Modernes. Într-adevăr Jacob devine rapid un adevărat 
modernist folosind o geografie mobilă, 


discontinuitatea tonurilor şi a registrelor, controlând cu fineţe conştiinţa 
cititorului. Iată fragmente din textul "Scris în 1904", un bun exemplu de 
artă fragmentată: 


Dacă îmi amintesc mormântul lui Pilat 
e în Vienna or poate în Draguignan 
fii lui Abd-el-Kader au făcut poze acolo 


ofrande atârnate în aerul proaspăt 


Zeiţele tes mătasea lor din spuma oceanelor 

se las vânate ca să devină peşte aurit în lacul din parc 
spălătoresele bat orele ca să trecă timpul 

Iar Loira îşi dezveleşte sufletul 


cu fiecare meandră ... 


“Scris în 1904” ne poartă în timp şi spaţiu de la Draguignan la Vienna, 
din Biblicalul Jerusalem spre cocktailuri americane în Paris; poetul 
imaginează întregul oraş în mişcare ca un enorm şlep în susul Senei. 
Jacob foloseşte satira socială, jargonul, halucinaţiile, încercând o 
eliberare a sufletului din sinea sa socială. 

În 1908 Picasso organizează în studioul său o petrecere în cinstea 
Vameşului Rousseau, pictor deja cunoscut. Printre invitaţi Picasso aduce 
un locatar din Bateau, un restaurator de tablouri vechi, cu o figură 
solemnă de gentelman distins, pe care îl prezintă Vameşului ca fiind 
Ministrul Artelor Frumoase. Rousseau prezidează petrecerea citind 
poeme şi ţinând zgomotoase discursuri exaltate. Apoi a cântat la vioară, 
ca spre final să-i şoptească lui Picasso: "Noi suntem cei mai mari pictori, 
eu în stilul modern, tu în cel egiptean”. Seara s-a terminat cu o beţie 
generală, dar fără îndoială a rămas cea mai frumoasă amintire în viaţa 
pateticului Douanier Rousseau. După 1908 se duceau la Bateau Lavoir 
discuţii pasionante despre cubism şi artă. Disputele aveau loc în 
studiourile lui Juan Gris sau Picasso sau în cafenelele 

cartierului. Doctrina se cizela în interminabile discuţii între pictorii 
Braque, Derain, Gris, Marcoussis şi Metzinger, ca mai târziu să se alăture 
Apollinaire, Raynal şi matematicianul Princet. Desigur relaţiile nu erau 
tocmai idilice între personaje atât de diferit temperamental dar pentru 
istoria artei se petrec acolo momente de extrem apogeu. 


Să găteşti era dificil la Bateau, aşa că toată gaşca se deplasa în jos pe 
Butte ca să mănânce la restaurantul ponosit ţinut de Pere Vernin în stradă 
Cavalotti, aproape de Place de Clichy. Vernin, în mod deliberat, uita să 
ceară plata artiştilor care acumulau datorii mereu mai mari, iar ei apreciau 
mesele săţioase care le înfulecau în compania unor scriitori sau actori 
care proptiţi de carafa de vin roşu îşi învățau rolurile. Rostogolindu-se la 
vale spre localul lui Vernin, artiştii de la Bateau cântau pe străzi: 


"Am obosit să tot mănânc la Vernin 
Dar amicii doar acolo zac 
Să sugă la carafele cu vin 


din chifle unse cu albuş şi mac..." 


O altă locaţie preferată era la Azon lângă biserica Sacré Coeur. Azon 
conducea un mic bistro numit Les Enfants de la Butte. O masă costa doar 
90 de centime, o sumă derizorie, dar şi aşa Azon mânat de idea unei glorii 

literare oferea mese gratis, aşteptând o remuneraţie prin cărţile viitor 
tipărite. L-a dat afară pe André Salmon, când a descoperit că nu scrisese 
nimic, deşi pretindea că el este cel din spatele articolelor semnate Paul 
Adam şi René Maizery, aşa se lăuda. În unele nopţi când Picasso era 
liber, gaşca se instala la faimosul Lapin Agile, unde nevasta lui Frédé, 
Bertha servea o masă consistentă contra 2 franci, dar Picasso şi amicii 
căpătau adesea reduceri. Se dansa acolo, Jacob era faimos pentru figurile 
făcute. Se urca pe mese îmbrăcat în femeie desculţă, cu pantalonii rulaţi 
în sus 


lăsând la vedere picioarele păroase, cu chelia şi ochelarii sclipind în 
lumina felinarelor iar el făcea piruete dând din şolduri şi răsucindu-se ca 
un titirez. Sau luând o pălărie de la o femeie o îmbrăca, se înfăşura într- 
un şal lung ca să recite balade sentimentale şi părţi din opere comice 
până ce adunarea se tăvălea de râs. Proprietarul, Frédé, avea o carte de 
oaspeţi. Găsim însemnări şi versurile lui Max Jacob şi evoluţia lor în 
noapte: 


9 seara: 


Caut rima pentru Frederic 
Am găsit .. ea este Hâc 
Prefer să fiu întâi beat 


ca să pot scrie în cartea lui de rahat.. 
mai târziu, la 2 noaptea .. 


Pe punte! pianul prăfuit 

Pentru agenda ta .. sunt plictisit 
Parisul marea să aducă 

la uşa ta în seara asta 

portar al ăstui Misty Quai 


un coş cu fructe, nu-i aşa că vrei? 


Pe vremea acea Jacob iniţiase o disciplină: vagabonda prin oraş, apoi se 
chinuia între două felinare să inventeze o nouă imagine poetică, un 
personaj, o relaţie cu un subiect, o carte poştală, un afiş. Dacă nu găsea 

zăbovea sub felinar până se întâmplă ceva în stradă şi el lua note 
telegrafic. Aceste exerciţii deveneau esenţa unor poeme ca de exemplu 
cele din "Le Cornet" în care distingem un joc între adevăr şi minciună, 
ironie pentru trecut, şi abstracţie cerută de titlu. 


Poem simultan cu Superpoziţie Simplă 


Ce vrei de la mine ? întreabă Mercur 
zâmbetul şi dinţii îi răspunde Venus 
Sunt falşi. Chiar, ce vrei de la mine? 
Acest baston al tău.. 

Nu mă pot despărţi de el 
Atunci adu-l la mine poştaş ceresc.. 


Jacob descrie într-o scrisoare trimisă lui Marcel Bâalu în 1939 perioada 
de efervescenţă modernă de la Bateau Lavoir astfel : " avem 
complexitate în formă, avem artă în care armonia domină sensul, avem 
viteză asociată cu imagine, idei, cuvinte noi, surpriză, apare visul, ritmul 
dispare ca să facă loc jocului amor-umor. Eu propun ca opera de artă să 
fie înstrăinată de autorul său. Nu vizez sensul de impersonal ci adăugarea 
operei la patrimoniul cosmic. E ca şi cum am scris ceva de valoare şi ies 
din scenă lăsând opera în perspectivă, în mister şi arabesc aerian”. 


Jacob anticipează aici o analogie între poezia sa fragmentară cu 
elementele cubiste pe care Picasso şi Braque le vor introduce în pictura 
lor trei an mai târziu. Indiscutabil, cubismul şi arta modernă a Parisului s- 
au născut şi conturat în atelierele şi cafenelele din jurul atelierelor de la 
Bateau Lavoir. În 1914, la izbucnirea războiului pictorii părăsesc clădirea 
şi Montmatre, pentru totdeauna. 

akk 

Eugene Atget 
1857-1927 


Un Poet al vieţii Pariziene 


Viaţa lui Eugene Atget este practic necunoscută. Foarte puţine documente 
şi o mână de legende oferă un vag portret al artistului: Născut lângă 
Bordeaux în 1857, a fost marinar în tinereţe, apoi actor cu succese 
minore, iar la 40 de ani părăseşte scena ca să devină fotograf , muncă în 
care se va distinge pentru tot restul vieţii sale. Cei 30 de ani care au urmat 
sunt dedicați muncii în ritm calm şi discret. Pentru epoca sa părea a fii un 
simplu fotograf comercial. Nu făcea progrese, nu inventa nimic ba chiar 
rămânea fidel unor tehnici învechite care cu timpul au devenit total 
anacronice. Nu s-a ocupat cu experimente, nici cu teoria luminii sau a 
compoziţiei. Nu a aderat la vreo mişcare sau la un curent artistic. Şi totuşi 
fotografiile lui se disting prin extrema lor calitate, puritate şi intensitate 
neîntrecută. Avea simpatie pentru muncitori şi îl îngrijora viaţa 
ameninţată de modernizare, de marile magazine şi imperiile economice. 
Puțin cunoscut, se întreținea vânzând fotografii la preţ de nimic. 

Lucra mult în Montparnasse şi împrejurimi. Vindea fotografii pictorilor 
care le foloseau ca baza unor picturi de peisaje urbane. Devine excentric 
şi la 50 de ani se apucă de o dietă austeră bazată numai pe lapte, pâine şi 
zahăr. Munca lui Atget este unică, privită din două aspecte. El a creat un 
catalog vizual al culturii franceze aşa cum clocotea ea în Paris şi 
suburbiile sale în primul sfert de secol XX. 

În al doilea rând Atget a pus bazele unei fotografii autoritare şi de mare 
calitate, ramând un reper de referinţă care este luat în consideraţie de 
fotografia modernă, sofisticată şi ultra tehnologică cum este azi. Pe când 
alţi fotografi erau obsedaţi de a documenta o realitate specifică, sau în a 
exploata sensibilitatea unor indivizi, Atget a depăşit ambele vederi 
punându-se pe sine în procesul de a înţelege şi interpreta vizual lumea 
urbană complexă şi tradiţiile sale. Prin acest concept Atget ne oferă o 
fotografie simplă dar plină de seducţie, de reticenţă, densă cu experienţe 
şi situaţii, cu adevăr. 

Folosea o cameră de luat vederi de format mare 18x24 cm, imaginile erau 
expuse pe sticlă acoperită cu emulsie uscată. Peste 10000 de imagini 
rămase ne arată Parisul, Sena, străzi strâmte, vitrine, curţi interioare, case 
vechi sau palate care au fost ulterior demolate, poduri şi cheiuri, sau 
parcurile Versailului şi gardinile din Saint-Cloud. 

Mai găsim o pleiadă de portrete, oameni fără adăpost, prostituate, 
cerşetori, mici comercianţi, sau scene de bâlci şi din parcurile de 
amuzament. O caracteristică specială fotografiei lui se datorează timpului 
lung de expunere care conferă imaginilor calitatea desenului, cu unghiuri 
largi care subliniază spaţiul şi ambianța mai mult decât textura 
suprafeţelor. Era nevoit să evite mişcarea, lua pozele foarte devreme când 
încă nu era trafic sau pietoni în jur. Multe poze emană mister, melancolie, 
singurătate dar şi armonia oraşului. De multe ori artistul spunea: " Am 
făcut dreptate marelui oraş care este Parisul”. Atget a influenţat pe alţi 
artişti ce de exemplu pe Man Ray, Derain, Matisse, Picasso . După 
moartea sa în 1927 asistenta lui Ray Man, Berenice Abbott, cumpăra 
arhiva sa şi o face publică. Vor trece 40 de ani până în anul 1968 când 
MOMA va produce o serie de expoziţii în urma cărora Eugene Atget este 

în sfârşit declarat membru în Panteonul Maeştrilor Fotografiei. 

XX x 


Claude Lorrain 
Peisajului Redescoperit 


Ochii tăi Ruiz cărbune şi undă 
emană negru şi lumina adâncă 
hărţile marine 

aduc corăbii 

cu întâmplări adevărate 

piper şi scorţişoară 


velele întinse de marinari 
îţi ating obrajii 

vântul din grota lui Neptun 
umfla bluza-ţi albă 

şi spicele, ele nebunele 

îţi mângâie gleznele 
degetele, genunchii 


ai devenit mai mult o culoare Ruiz 
ai devenit o statuie romană 

care îşi doarme visul 

într-un peisaj de Claude Lorrain 


Peisajele sale miraculoase, surprinzătoare, încântă de secole iubitorii de 
pictură, 

iar autorul lor Claude Lorrain este unul dintre cei mai iubiţi pictori ai 
barocului. 


Câţiva predecesori Anibale Carraci şi Nicolas Poussin, au stabilit cea ce 
critica denumea "peisajul ideal”. Un anume Claude se naşte în anul 1604 
în Ducatul Lorraine, stat independent până la alipirea de Franţa în 1766. 
Tânărul Claude rămâne orfan la 12 ani şi se mută la Freiburg la un frate, 
sculptor în lemn. De acolo continuă prin Roma, Neapole, învățând 
pictura cu diverşi artişti, apoi oscilează între Franţa, Italia şi Germania 
având pretutindeni diverse neplăceri şi certuri de tot felul. În 1627 se 
reîntoarce la Roma ca să producă două peisaje la cererea papei Urban al 
VII-lea. Are noroc, capăta locul pictorului flamand Paul Bril, maestru în 
peisaje, recent decedat. Căuta cu ardoare răsăritul şi apusul soarelui care 
deţin un rol central în tablourile sale. Devine prieten bun cu Poussin şi 
împreună călătoresc prin împrejurimile Romei făcând nenumărate schiţe 
şi desene. 

Repede apar diferenţe în munca lor: Poussin folosea peisajul ca un decor 
personajelor sale, în schimb Lorrain se concentrează pe aer, soare, apă, 
teren şi vegetaţie. Se ştie că uneori angaja alţi pictori care să adauge 
personaje în peisajele sale, (de exemplu: Courtois, Filippo Lauri). Spunea 
cumpărătorilor: "Domnilor, banii sunt pentru peisaj, figurile le dau pe 
gratis". Schiţele sale vor deveni baza uleiurilor care le produce ulterior, 
munca făcând-o cu precădere în studioul său. Era căutat, foarte solicitat 
de papi, aristocrați, iar regele Spaniei Philip IV îl declară de talia marelui 
pictor Velazquez. Cu timpul artistul se însingurează. Era copiat, falsificat 
şi ca să oprească valul de falsuri publică 6 volume numite Liber Veritatis 
(cartea adevărului) în care găsim schiţele peisajelor vândute şi numele 
cumpărătorului. 

Aceste cataloage, tipărite şi litografiate au devenit ulterior "biblia" 
studenţilor interesaţi de arta peisajului. 

Pânzele sale au un aer naturalist mai ales în prima perioadă când artistul 
studia cu pasiune natura. Tehnica folosită este una clasică, acoperea 
pânza cu un strat de vopsea albă peste care adăuga straturi de ulei de 
grosimi diferite 

şi cu tente potrivite culorilor pe care le dorea în final. Mai ales, era faimos 
pentru un albastrul strălucitor, bazat pe pigmenţi extraşi din lapis lazuli o 
piatră prețioasă rară, greu de procurat. Ultima finisare implica alte straturi 
de vopsea şi lac, extrem de subţiri, în care dozele de lumină şi 

umbră alternau ca să producă suprafeţe incredibil de luminoase şi de 
atrăgătoare ochiului. 

Faima sa trece Canalul Mânecii şi în Britania doi pictori William Turner 
şi John Constable sunt puternic influenţaţi de stilul romantic fenomenal, 
lansat de Lorrain. Impactul esteticii sale străbate Europa, influenţe sunt 
găsite în literatură, arhitectură, în grădinărit şi în parcurile epocii. 
Lumina Italiei cu tente ei de aur devine faimoasă în toată lumea. 

Spre sfârşitul vieţii paleta lui Lorrain se închide, subiectele devin mai reci 
şi mai melancolice compartiv cu pictura tinereţii plină de exuberanţă, 
veselie şi încântare. Pictorul a murit în Roma, în Noiembrie 1682, este 
îngropat în basilica Trinita al Monte Pincio. Dar arta sa rămâne 
importantă datorită inovației adusă peisajului, (gen considerat de 
contemporani disonant cu Renaşterea şi de o morală neserioasă), prin 
regândirea culturală a peisajului care la el reflectă o civilizaţie senină, 
conectată prin castele şi oraşe. 

Dacă este nevoie de un orizont el conţine neapărat un port în plină 
acţiune. Nevoia publicului pentru grandios şi eroic este satisfăcută prin 
introducerea personajelor mitologice: zei sau figuri biblice, sfinţi sau eroi 
care duc spectatorul într-o scenografie a memoriei colective, despre care 
John Constable spunea entuziasmat: "Peisajul pictat de Claude este 
plăcut, amabil, este agreabil şi liniştitor, este răsăritul calm al inimii”. 

Maud Friedland 
1927-1996 


Maud Friedland s-a născut la Viena în vara anlui 1927 la părinţi înstăriți 
care posedau o casă de vară în munţi şi o cabană de ski în Semmering. 
Casa familiei din Viena era spațioasă, cu grădină, cu o bibliotecă cu cărţi 
legate în piele: Hugo, Goethe, Thomas Mann, Baudelaire. Tatăl, Ionel 
Friedland era director adjunct la o bancă, un tip educat care cita 

din Shakespeare, şi poseda cunoştiinţe solide de istorie a artei. 
Colecţionar, avuse ocazia să cumpere vechi maeștrii- Titian, 

Veronese, Caravaggio, la preţuri rezonabile. Mai erau în casă mobilă 
barocă şi porţelanuri chinezeşti. Colecţia nu a supravieţuit celui de-al 
doilea război mondial. Când Austria a fost anexată Germaniei (în 1938) 
Ionel a fost concediat din bancă, find evreu. Dar banca îl aprecia, în 
compensație i-au oferit o parcelă cu viţă de vie şi o distilerie în oraşul 
Arad, România, oraş ce număra atunci 12000 evrei. Maud şi fratele său 
Freddy fac la Arad şcoala primară de stat. După 1939 izbucneşte războiul, 
evreii sunt izgoniți, copiii expulzați din şcoli. Ionel capătă un post de 
profesor de chimie la o şcoală evreiască privată. După ce România se 
alătură Germaniei ca aliata, familia se mută într-un sat unde petrec tot 
războiul fără să fie denunţată germanilor. Erau nevoiţi să lucreze la 
curăţat zăpadă şi la alte munci grele dar hrană sau bunuri elementare nu 
lipseau. În 1945 Maud începe să studieze artă şi se înscrie la Academia de 
Arte din Bucureşti. Aici produce picturi şi busturi având subiect pe Lenin, 
Stalin, Marx. Familia decide să părăsească România şi în 1950 ajung la 
Haifa şi de acolo ca noi emigranţi sunt cazaţi în corturi montate lângă 
oraşul Hadera. 

Era o viaţă grea, Freddy este primit la muncă într-o fabrică iar Maud în 
kibbutz. După un timp Maud acceptă o propunerea de bursă oferită de 
Joint şi pleacă la Paris la şcoala de Beaux-Arts, unde studiază desenul şi 
pictura până în 1954, apoi se mută la Viena pentru a asista la cursuri de 
ceramică. În 1956 o găsim înapoi în Israel instalată în cartierul artiştilor 
din Safed. 1960 - revine la Ierusalim ca să predea ceramică la academia 
Betzalel. Locuieşte 3 ani la Ein Kerem într-o casă arăbeasca cu o singură 
cameră. În grădină avea un cuptor mare înconjurat de vase şi pisici 
aciuite în curte. Maud preda copiilor ceramică , cu banii primiţi putea să 
hrănească felinele. Magdalena Hefetz povesteşte că Maud vindea 
ceramici ca să cumpere hrana pisicilor şi dacă rămâneau bani 

procura materiale necesare olăritului. Doar la urmă se gândea la hrana 
pentru sine. 

Trăia modest cu pâine şi brânză. Era atentă la procesul de producţie, mai 
puţin o interesa produsul finit. Deja se gândea şi proiecta un nou 

obiect. După războiul de 6 zile Maud întoarsă din Africa (predase la 
Guinea ceramică, invitată de UNESCO) se stabileşte în Jaffa. Continuă 
să producă vase, mereu modificând şi schimbând ceva. Viaţa ei este un 
lanţ al contrastelor. Educaţia burgheză primită o împinge la ordine şi 
respectarea convențiilor. Dar dorinţa de libertate prevalează, Maud alege 
o viaţă boemă şi renunţă la o viaţă de familie sedentară în schimbul de a 
trăi arta cu dedicație şi dăruire. Îi erau suficiente dreptul de a crea, un 
scaun, roata olarului şi un cuptor. 

Citea mult, artă, poezie, istorie.. îi plăcea să vadă ce fac alţii iar alţi 
artişti o admirau pentru înaltul nivel tehnic şi estetic. In 1974 Maud se 
mută în Minneapolis-USA ca să adere la o comunitate de ceramişti. După 

4 ani se întoarce în Israel, înţelege că doar aici se simte acasă. Se 
instalează 

definitiv în Jaffa într-o casă din sec XIX proprietatea unor arabi de 
origine coptă. Se întreținea vânzând ceramică prin galerii şi 
colecționarilor de artă locali. Amicii povestesc că Maud lucra într-o 
manieră impulsivă, sălbatecă , fără să dea atenţie finişului, care lăsat la 
întâmplare producea surprize. Calitatea glazurii este decisivă în ceramică, 
cea realizată de Maud atinge nivelul unor consacraţi ceramişti ca Hans 
Coper, Bernard Leach, Lucie Rie. 


Îi plăceau conversațiile lungi despre literatură, ceramică, glazuri, purta 
discuţii telefonice lungi, adânc în noapte. Un amic Ioram Rosenheimer 
decide să achiziţioneze toate lucrările sale, fapt care conferă artistei o 
bază economică rezonabilă. Spune Ioram: "Sunt fascinat de operele lui 
Maud. Fiecare piesă 


îţi aduce aminte de ea, cu sfericitatea lor, stând solid pe pământ dar 
conectate cerului. 

Din prima sferă fecundă creşte un gât scurt care devine iar sferic, parcă 
ar fi capul unei persoane 

corpolente”. Folosind luster (glazuri metalice foarte reflective, frecvente 
în ceramică Islamului), Maud se dedică dezvoltării de noi glazuri. 


Casa-atelier din Jaffa 


Fiind bună la matematică , chimie şi fizică, era capabilă să formuleze noi 
reţete pentru glazuri originale. Avea o obsesie să producă o nouă glazură, 
nu-i plăcea să repete o culoare sau o textură, doar nu-s fabrică , zicea. În 
ultimii săi ani de viaţă, loram o vizitează de trei ori pe săptămână. Gătea 
pentru ea, luau masa împreună, uneori Ioram îi citea poezii din una din 
cărţile preferate. Un moment de mare importanţă era deschiderea 
cuptorului. Era acolo anticipare, emoție, tensiune.. pe măsură ce comoara 

îşi făcea apariţia. Erau trei etape în producţie: Prima ardere, numită 
biscuit, care produce o piesă de lut suficient de poroasă ca să fie bună de 
glazurat. A doua ardere era pentru a fixa glazura pe dinafara şi înăuntrul 
vasului. Ultima ardere era cea reductivă , ea produce efectele 
surprinzătoare pe suprafaţa obiectului. 


Nu ştiam ce vom căpăta, scrie loram, nici un ceramician nu ştie. Stai 
la gura peşterii cu minuni şi aştepţi. Maud era ea însăşi surprinsă şi o 
auzeam strigând: "Ce roşu minunat cu pete verzi! 

Ce superb vas albastru cu pete de aur..” Pentru aceste momente trăia 
Maud. 

După decesul lui Maud, Ioram a încercat să realizeze o carte în memoria 
marei artiste. Era un proiect vast, complicat, implica fotografia 
colecţiilor, culegere de date şi documente biografice, interviuri, traduceri, 
editare şi tipografie color. Din păcate Ioram nu a reuşit să ducă acest 
proiect până la sfârşit. A fost preluat şi finalizat de Galeria Benyamini - 
Tel Aviv şi de Asociaţia artiştilor Ceramişti din Israel . La sfârşitul anului 
2011, 15 ani după deces, cartea a ieşit la lumină. Semnează Ioram şi 

Dalia Manor (editare), Noam Shechter (grafică) şi contribuie cu 
texte: Shlomit Bauman, Ester Beck, Raya Redlich, Edmund de Waal şi 
alții. 

Jan Sluijters - Un virtuos al expresiei 


În 1906 un pictor necunoscut, Jan Sluijters, câştiga Premiul Romei, cel 
mai prestigios premiu în arta Olandeză. Premiul îi decerna o bursă 
folosită de tânărul pictor timp de patru ani ca să înveţe 

pictura la Paris. Rezultatele acestei ucenicii îl costă premiul primit. 
Membri juriului şocaţi de ce vedeau în pictura lui Sluijters refuză să-i 
mai plătească bursa promisă. Nu numai subiectele tablourilor, de 
exemplu femei sărutându-se pasionat, ci şi tratamentul plastic, culorile 
irizante şi tehnica voit grosolană determină juriul să-i arate lui Jan.. uşa. 

Fiul lui Antonius Sluijters, Jan, s-a născut la 17 Dec 1881 la 
Hertogenbosch ( acolo se născuse şi marele Hieronymus Bosch) lângă 
Amsterdam. Tatăl se ocupa cu gravura în lemn. În 1894 familia se mută 
la Amsterdam care devine sediul artistului pentru restul vieţii 

sale. Tânărul Jan se înrolează la studii la Academia regală de Arte 
frumoase. Premiul Romei îi facilitează vizita la Paris, şi imediat se simte 
captat de arta Neo Impresionistă, de Fauviştii ( sălbatecii) Matisse şi 
Gauguin. 

In atelierul sau 
Cunoaşte acolo pictori celebri: Toulouse-Lautrec (de la care 
împrumută subiecte de circ şi de cabaret) şi pe Kees van Dongen. Adept 
instantaneu al artei moderne, Sluijters ( numele se pronunţă Sluyters) 
produce senzaţionale opere pline de dinamism şi 
îndrăzneală avangardistă. De la marele Vincent Van Gogh 
împrumută coloristica strălucitoare, compoziţia plată plină de decoraţii şi 
substanţă, refuzând imaginea realistică aşa cum era practicată în 
Olanda. Stilul pointilist francez , împărţirea spaţiului în fragmente, 
folosirea de puncte şi linii frânte corespund cu gustul său şi o mare parte 
din tablouri sunt tratate în această tehnică. 

Un tablou celebru "Soare de Octombrie " 1910 - care se află la muzeul 
Frans Hals în Haarlem arată admiraţia pictorului pentru maestrul Van 
Gogh. Fragmentaţia subiectului, şi tratamentul 

cromatic pun bazele unei noi mişcări numite Divizionism , liderii ei fiind 
Seurat, Sluijters , Leo Gestel şi Piet Mondrian . Spre de deosebire de 
pointilism care foloseşte puncte distincte de culoare uniformă, 
divizionismul se bazează pe chromoluminarism , o combinaţie optică a 
culorilor adiacente. 

Mixtura optică este mai vibrantă şi mai pură decât tradiționalul amestec 
de pigmenţi. În loc să amestece culorile, divizioniştii aplicau culorile 
primare aşezate în straturi suprapuse care produc efectul dorit. Această 
tehnică este sensibilă la lumină, tablourile sunt percepute altfel în plină 
lumină decat în umbră. Au folosit-o şi Signac , Van Gogh, Pissaro. 

Avangarda olandeză începe în anul 1909, Sluijters este prezent cu 
portrete, peisaje, naturi moarte şi nuduri pline de culoare , formele lui 
sunt dinamice, construite cu o pensulare energetică , 

bărbătească . ( Menţionez Noaptea în Laren-1911, sau Model cu natură 
moartă). 


În paralel, în Europa se dezvoltă pasiunea pentru arta fotografică. Pictorii, 
echipați cu camere de luat vederi imortalizau peisaje, interioare, ateliere, 
persoane iar mai târziu imaginile erau folosite ca model la viitoare 
compoziţii. Se ştie că Bonnard, Maurice Denis, Vuillard, Vallotton, Henri 
Riviere, foloseau intens fotografia ca sursă de inspiraţie picturii. Brâncuşi 
era entuziasmat de emulsiile fotografice şi lua numeroase 

vederi propriilor sale sculpturi. Alţi artişti în Belgia şi Olanda ( printre ei 
Breitner, Henri Evenepole, Sluijters) erau implicaţi în uzul fotografiei alb 
negru ca o bază subtilă translaţiei de la realul vizual la magicul pictural. 

După pionieratul neo impresionist Sluijters se îndreaptă şi spre alte 
curente , încearcă cubismul, 

folosind fotografia că o sursă de inspiraţie şi melanj între arte. Devine în 
final un sofisticat exponent al expresionismului olandez . A decedat în 
Mai 1957. Sluijters rămâne un mare pictor, un inovator, un om cu vederi 
umanistice, sensibil şi mental, aşa cum descoperim în portretele sale, 
majoritatea aflate azi la muzeul Oraşului Amsterdam . Din păcate azi este 
puţin pomenit de istoria artelor, personal cred că este momentul să i se 
facă dreptate. 

PEISAJUL INTERIOR 
Un interviu cu pictorița Mirela Iordache, realizare Adrian Grauenfels 


AG 

Ca să nu mă îndepărtez de la schema fixă a interviurilor, să începem cu 
mici date biografice. Te rog spune-mi unde te-ai născut, ce ai învăţat, 
cum ai ajuns să faci din arta plastică profesie. 


Mirela 


M-am născut în Bucureşti, am copilărit undeva la 30 de km. de oraş.În 
ceea ce priveşte alegerea artei plastice, la început, decizia nu mi-a 


98 


aparţinut. Eram prea mică, pentru a realiza despre ce este vorba.Eu am 
venit doar cu harul, şi am avut bucuria de a fi înconjurată de oameni care 
au fost receptivi la potenţialul meu artistic. Aici au contribuit mai multe 
persoane. Îmi aduc aminte cum mama presa flori şi le grupa frumos într- 
un caiet de poezii şi impresii al ei. 

Aveam o legătură strânsă cu bunica din partea tatălui, producea ţesături 
la război (la vremea aceea erau pentru mine o chestiune foarte 
complicată, casnică), dar le ţin minte şi acum, ca nişte fresce vechi, cum 
mi se înşiruie prin faţa ochilor imagini viu colorate . Era ca o magie totul. 
Culorile erau saturate, compoziţiile simple, într-un limbaj geometric- 
figurativ, fondurile negre. Îmi aduc aminte cu claritate. Nu rețin primul 
desen făcut de mine. Poate ceva desenat cu cretă pe asfalt, sau pe 
pământul umed, în jocurile copilăriei. Îmi aduc aminte că îmi desenam 
jucăriile, veneam cu adaosuri pe ele, mereu mi se părea că ar lipsii ceva, 
iar mai târziu, am făcut primul portret tatălui meu. Că anecdotă , îmi aduc 
aminte că nu eram un copil cu poftă de mâncare, mama înfuriată pe mine 
mi-a desenat ceva pe felia de pâine cu unt, nu mai ştiu anume ce, dar de 
atunci mult timp, mâncarea avea un gust formidabil. Apoi mai târziu, în 
clasa a IV, am fost remarcată de învăţătoare. După un timp a venit la 
poarta casei mele şi a vorbit cu părinţii mei. Le-a spus că ar trebui să mă 
ducă la pregătirea pentru cursurile de pictură. Către finalul clasei a V, 
tatăl meu m-a înscris la o şcoală în Bucureşti de pictură şi desen. Au 
urmat meditaţiile cu un profesor din Liceul Nicolae Tonitza. În clasa a 
IX, eram proaspătă absolventa a liceului de arte plastice N.T din 
Bucureşti. 

Ce te-a influenţat mai mult în anii de studenţie, ai fost un om al academiei 
sau un rebel care înoată contra curentului? Mă gândesc că ai apucat o 
epocă grea, de căutări şi de repoziţionare a artelor după revoluţia din 89. 
Au urmat ani de eliberare de normele social-politice care sufocau 
expresia în România comunistă. Cum ai digerat această perioadă? 


Mirela 

Anii de studenţie au fost grei. Mă frământau toate lucrurile posibile şi 
imposibile mă depăşea înţelegerea lor, datorită vârstei. A fost ca un ghem 
ce l-am putut descâlcii cu greu, mult mai târziu. 

Este greu să te poţi situa undeva, într-o zonă sau stil. M-am străduit să 
îmi găsesc un limbaj prin care să mă pot exprima. În domeniul artelor, 
lucrurile sunt complicate iar procesul de maturizare se face foarte târziu 
în viaţa unui artist. Eram încă din liceu sfătuiţi în legătură cu acest 

aspect. Suişuri şi coborâşuri. Permanenta nemulţumire că nu eşti aproape 
de ceea ce vrei să exprimi în fond, că vrei să fii bun, să îţi placă ceea ce 
faci era o constantă. Acestea sunt aspecte ce urmăresc artistul de-a lungul 
vieţii, la un moment dat ele se diminuează, dar nu dispar. În studenţie m- 
am înţeles bine cu profesorii mei, eram câţiva cum se întâmplă de obicei, 
dornici să stăm la atelier după ore. 

Făceam între noi studii, şi apoi propriile compoziţii. Eram fericiţi când 
găseam o rezolvare plastică nouă, în lucrările noastre. 


AG 


Te rog să mă ajuţi să te încadrez într-un stil. Privind tablourile recente te 
gasesc post modernistă. Cum te defineşti ? artist modern? abstract? pop 
art? ce curente te-au influenţat şi modelat artistic? Vedem la mai toţi 
pictorii o perioadă de oscilare între realism şi figurativ, între clasic, 
figurativ şi abstract. Un bun exemplu este americanul Edward Hooper. 


Mirela 


Îmi este greu să mă încadrez într-un stil. Îi voi lăsa pe cei de profesie, s-o 
facă. Îmi aduc aminte în liceu, ca pe mulţi de altfel, cum ne-a influenţat 

Renaşterea. Era o nebunie, studiul din zona aceea. Anatomia artistică, era 
matematică dar şi medicină pentru mine. Umanismul renascentist a fost 
declicul, pentru studiul cât mai elaborat. M-a ajutat în a vedea realitatea 
cum îi zic eu, a obiectului studiat după model, de orice natură. Am trecut 
prin istoria artei şi m-am oprit în multe zone ale acesteia. Acum pot spune 
că rezonez, cu artele primitive şi tot ceea ce s-a făcut în final de secol 
XIX, si până în prezent. 


AG 
Ce pictori români preferi? Participi la expoziţii solo sau de grup? Ce 
spune critica locală despre munca ta? In Israel trăim o deosebit 

ă efervescenţă a artelor vizuale. Cum este pictura apreciată azi în 
România? Foloseşti netul în a expune lucrările tale? 


Mirela: 


Dintre artiştii români apreciez mulţi, este greu să îi enumăr aici. Îmi vin 
acum în minte: Hans Mattis Teutsch, Victor Brauner, Marcel Iancu, Horia 
Bernea, Max Herman Maxy. În ceea ce priveşte participarea mea la 
expoziţii, cele mai multe sunt cele colective. Probabilitatea să participi la 
o expoziţie de grup este mai mare, decât aceea de a-ţi planifica o 
expoziţie personală care implică sală, concept, idee, promovare, logistică 
(dacă are loc în afară Bucureştiului). Aceste aspecte sunt extrem de 
importante, durează mult şi se planifică de pe un an pe altul. Anul 2011, 
a fost pentru mine unul bogat în participări atât de grup cât şi personale. 
Până acum nu aveam mai mult de o expoziţie personală, de la un an la 

altul. În ceea ce priveşte critica locală despre ceea ce fac eu, îmi este greu 
să am o părere obiectivă. Se vorbeşte în mare, frumos şi foarte rar 
constructiv. Nu mă refer aici la critica negativă, ci la cea vie, dinamică , 
care punctează greşelile artistului prin rapelul făcut corect şi detaşat la 
creaţia lui. Rar mi s-a întâmplat să am curatori la evenimente 
expoziţionale, ce nu au plictisit auditoriul, cu un bun spirit oratoric, viu. 
Arta în România, are un public restrâns. După părerea mea, la noi se face 
artă. Cred că este vie, are un spirit al ei. Sunt artişti tineri cu potenţial. 
Consecventa cu care aceştia expun şi se implică în evenimente, este 
foarte importantă, este vitală. Frontul nou al internet-ului, este la fel de 
important şi el pentru arte. Canalele noi de distribuire a informaţiei, sunt 
utile artistului în a-şi face publică creaţia. Eu folosesc internet-ul, în a-mi 
expune lucrările în mediul virtual, abia după ce acestea au fost expuse în 
galerii. Îmi promovez expoziţiile, şi la rândul lor sunt promovate pe site- 
urile destinate evenimentelor culturale. Sunt multe persoane care mă 
cunosc ca plastician, de pe internet. Vestea se duce, ca să zic aşa, mult 
mai uşor, mai rapid. Sunt evenimente şi artişti, despre care aflu mult şi 
comod din mediul virtual, până să iau contact direct cu ceea ce expun. 
Este una din laturile bune ale Internet-ului. 

Am vizitat recent Amsterdamul. Un muzeu deosebit este instalat în casa 
lui Rembrandt transformată de maestru într-o adevărată uzină de produs 
pictură şi litografii. Se pot vedea camera de lucru, anticamera pentru 
clienţi şi modele, atelierul său, cămara cu relicve istorice, oseminte, arme, 
armuri şi chiar un mic crocodil împăiat. Cum e atelierul tău? Ce ore sunt 
favorabile muncii ? Pui muzică de fond, ce te inspiră şi cum pregăteşti 
subiectul unei noi lucrări? 


Mirela: 
Atelierul meu este unul cât se poate de comun şi care răspunde nevoilor 


mele, din punctul de vedere al spaţiului, şi al luminii. Prefer să pictez 
ziua cât am lumină naturală, pentru a nu-mi altera culoarea la nivelul 

percepţiei vizuale. Nu am găsit încă becul ideal, care să-mi redea o 
lumina caldă şi suficienţă lucrului. Am lucrat ani buni şi nopţile, trecând 
peste regulile bioritmului meu, dar nimic nu se compară cu un lucru 
început şi terminat în lumina zilei. Serile încep să fac schiţe, să gândesc, 
să îmi notez idei. În atelier ascult sau nu muzică, depinde de dispoziţiile 
pe care le am. 

În ceea ce priveşte inspiraţia, se produce un declic la un moment dat, ce- 
mi dă acel avânt. Inspirația îmi vine din lucruri mărunte şi din detalii. Din 
felul în care las lucrurile să mă atingă, în mod normal şi firesc mie. 
Procesul poate să fie unul rapid sau complicat, depinde de mulţi 

factori. Câteodată am nevoie de aşa zisă lene creativă, cum zic unii 
colegi de breaslă. Nu-mi puteam explica la un moment dat, după ce 
lucram, se instala o pauză în care nu se mai întâmpla absolut nimic. Totul 
lua forma de stări, senzaţii, emoţii... 


AG 

Acum am să te întreb de tehnica folosită. Mă interesează procesul întreg 
de la concept, schiţe şi până la finişul final. Ce materiale foloseşti, ce 
medii, cum bate lumina în atelierul tău , ce anotimpuri preferi, ce nu te 
mulţumeşte la un tablou terminat? 


Mirela 


Tehnicile de care mă folosesc, sunt din cele mai diverse. Soluţii acide, 
aerosoli, culori de apă şi ulei, zemuri de orice fel, improvizez sau nu, 
depinde de suport, subiect...etc. Anotimpurile nu au nicio influenţă. Când 
lucrez am sentimentul de atemporalitate. Ştiu doar când trece timpul, 
după cum se modifica lumina. Dacă ceva mă nemulţumeşte la un tablou, 
este totul. Il las deoparte, şi reiau munca când cred că o pot rezolva. 

AG 


Ce planuri de viitor ai? Cum plănuieşti să devii un artist major, există o 
strategie a succesului sau te bazezi doar pe muncă şi talent? Trăim într-o 
epocă a vizualului dar şi a ratingului stabilit de mediile de comunicaţie. 
Pe mine mă deranjează comercializarea esteticului, mă refer la arta făcută 
pentru a epata şi ajunge sub reflectoare nu pentru 

conţinutul mesajului ci pentru că oferă presei exhibiţionismul şi show- 
offul căutat de lumea comunicaţională care ne inundă . Presa a preluat 
rolul frescei, ea duce cotidianul în ochii consumatorului de vizual. 


Mirela 

În planurile mele intră taberele din 2012, şi lucru în continuare alături de 
evenimentele expoziţionale. Îmi planific cât mai puţin, pentru ca să se 
întâmplă cât mai mult. Nu am o strategie, despre cum voi devenii un artist 
major, dar ştiu că munca şi talentul nu-s suficiente. Mă implic în proiecte 
artistice, colaborez cu alţi artişti, încerc să expun cât mai mult afară, şi pe 
lângă toate acestea participările în străinătate sunt foarte importante. 
Proiectele personale şi colective, workshopuri interactive în diverse 
spaţii neconvenţionale, performance art, fac parte din viitorul apropiat. 
Arta făcută pentru a epata, îmi este greu să o numesc artă. Este deja în 
zona show-ului, şi se adresează acelei zone atavice din om. Arta cred, că 
trebuie sub toate formele ei, să transmită ceva, să fie vie. În unele 
situaţii, conceptul uneia sau alteia poate fi în regulă, atâta timp cât 
mediatizarea se face fără distorsiuni. 


AG 


Mai arunc o privire la tablouri unele îmi amintesc de colaj, altele de 
expresioniştii germani. Îmi place tumultul cromatic, neliniştea care o 
transmit privitorului, nimic nu ne aminteşte de Nirvana, dar câtă forţă este 
pusă în acest dialog la care suntem invitaţi de artistă. La marginea 
vizualului lăsăm imaginaţia să colinde oraşe şi câmpuri, oglinzi, geamuri 

simulate, portretele unor personaje care vin din viitor sau din 
străfundurile memoriei. Depinde de starea în care ne aflăm şi de curajul 
în a ne înhăma în descifrarea stărilor sufleteşti ale artistei. Dragă Mirela 
Iordache îţi mulţumesc pentru timpul şi materialul oferit cititorilor din 
Israel, îţi doresc succes şi împlinire estetică. 


okk 

Voiaj „Voiaj 


Un periplu poetic prin arta israeliană actuală, Beit Beniamini - 
Tel Aviv. Noe 2011 


Memoria unui voiaj 


Când eram copil 
Am ştiut să împăturesc bărci 
din foi de hârtie 


le luam în curte 

să plutim amândouă în cada de tablă 
lansându-le absorbeau apă 
şi imediat se scufundau 


şi eu cu ele 


Cercetam barca în clătinarea sa 
cu minuţiozitate şi mirare 
vroiam să înţeleg 

oare de ce dispar bărcile în cadă 


ce secret nu ştiam atunci? 


Gânduri despre călătoria cu barca au generat acest periplu poetic, 
vizual. 


Memoria unor dureri, căutările, călătoriile care le facem printre oameni, 
cu oameni, cu arta lor.. 


Tirtza Yalon Kolton, curator 


AG, text şi fotografie 
Noe 2011 

Matagonia 


Ce viaţa grotescă 

câţi clowni aici într-o barcă 
navigăm în cercuri 

cercuri de piatră 

cercuri de lut 

de transpiraţie şi de salivă 
suntem nebuni? 

suntem altfel decât voi? 

cine suntem? unde ne ducem? 

David Morris , Corabia nebunilor, lut ars 


Ah melancolia nopţii 

Încet trag la rame 

auzi ţipătul pescăruşilor flămânzi? 

Luna se reflectă în apă, ca o fantomă albă şi vie 

Mă cheamă, mă ademeneşte 

Am învăţat să fiu singur, când mă las pe spate văd infinitul, în jos abisuri 
nesfârşite. 

Undeva se termină ele apele. Dar unde este cerul, sudul, polul, orizontul ? 


Pe cine să întreb? şi în ce limbă? 

Ronen Siman-tov , Barca facută din crengi, ulei pe carton 

lată un sarcofag care poartă un mort în noua sa viaţă. Un peşte mort sau 
un om mort? Poate o idee care piere între valuri. Este împins sau este 
tras? Geometria implică un punct de plecare, o direcţie, forţe care să ne 
ducă mintea de aici spre dincolo. Navigăm şovăielnic, între precarul 
întâmplărilor şi îndârjeala cu care ele se repetă. Şi când navigăm în 
barcă nu este el destinul cel care ne conduce? Nimic nu este reversibil, 
omul în barca se schimbă , este un om într-o oarecare barcă, oceanul 


conţine un om într-o barcă , care poate fi sarcofag, mormânt sau salvare. 
După cum se rugau fenicienii, destinul este vâsla, vântul este speranţa, 
cerul peste noi pretutindeni. 


Jonathan Ofek, Barca , bronz şi lemn 

Mimuzia 


Mimuzia - memoria muzei. 


O barcă se odihneşte sub un pom. Măreţ, singuratic, în naturala să 
splendoare, pomul împrăştie o umbră detaşată de real. Ce experienţă 
estetică, seductivă.. E un act de imaginaţie care ne provoacă, care cere 
participare şi zâmbet. Cum a ajuns barca sub pom? Terenul e ferm, lichid 
nu vedem în jur , dar peisajul ne este familiar, posibil, chiar şi apetisant 
memoriei. Uite cum barca pluteşte între cer şi munte, între crengi şi raze 
de lumină, e aici, ca o inocentă tentaţie.. sau poate o secretă pregătire de 
evadare? 


Noa Melamed - Mimuzia , fotografie , hârtie pliată, cerneala 


Fata Morgana, corăbii ruinate 


Stau deoparte şi văd 
oameni care trec peste mine 
Eu mă mişc 
Eu nu mă mişc 

Umbra mea 
trece cu lentoare 
se duce cu trecătorii 
Aşteptaţi-mă vă rog 
Vă urmez 
dar nu ştiu încotro 
Îmi aprind încă o ţigară 
Mă joc cu fumul 
Admir norul care dispare 
lacă a trecut un minut 
acele ceasului 


alearga ele după minutele trecute.. 

Leonid Gosin - Fata morgana, tuş pe 
hârtie, instalaţie 


Ah mâinile , calde ocrotitoare.. ce vulnerabilă e corabia în liniştea de 
după furtună. Sunt salvată zice bărcuţa, făcând cercuri cercuri în căuşul 
palmelor Şi ele..mâinile . Ele vor să mă arunce înapoi sau să mă salveze, 
oricum e bine pe uscat nu-s valuri şi mă pot odihni în soare. Dar dacă 
cineva pierdut în mare are nevoie de mine de spaţiul acesta îngust, 
scorojit , mâncat de crustacee...omul acela cere sprijin, casa , teritoriu, 
protecţie. Hai trimite-mă înapoi peste ape , acolo e locul şi menirea mea.. 

Shulamit Etsion , instalaţie personală - Porţelan , piele 


Corabia Nebunilor 


Suntem leproşi 
simandicoşi 
condamnaţi la exod 
la un nesfârşit prohod 
8 nebuni 
ca opt păuni 
îndrăgostiţi 
absoluţi în plutire 
minunaţi la privire 
vâslim şi cântam 
ne mirăm, calculăm 
cât mai e până la soare 
câtă Lună răsare în zare 
vorbim filosofii, suntem stilaţi 
apoi dormim ..îmbrăţişaţi 

David Moris , Boat of Fools, pământ ars. 

Privire 


P 


Ultima Barca 

e blocată legată 

mă rog cerului 

despic clipa, mă uit în adâncuri 
abisuri curioase , trecuturi dubioase, 
corpul meu conținut de un alt corp 
e mama mea oare? e marea care ne cheamă 
pe mine 
pe voi 

suntem una.. 


Svetlana Faerman, Privire, Lut , desen cu pigmenți 

O barcă fragilă 


pluteşte spre necunoscut 
cară pietre, vâslaşul gândeşte 
Visând, împletind, mintea mea , sufletul tău 
mâinile tale, căldura trupului tău, fruntea ta, 
ochii tăi, vocea ta.. 
Uite ating vidul, Pietrele sufletului meu. 
Inima mea e ruptă. Pietrele sunt ca păcatele mele, gem , dor, se sufocă . 
Nu mai rezistă omul 
Şi-a abandonat barca 


Pur şi simplu dispare în ape incerte. 


Eva Avidar , Fără Titlu, litografie 

Voiajul a luat sfârşit 


Barca zace la mal, uzată , zgâriată , iubită 
legată legată... 
Undeva se aude marea clipocind pământului 


Voiajul a luat sfârşit. 


ok 

MAIA MARTIN - Pictura poetică 
Interviu realizat de Adrian Grauenfels 


kk 


Cu energie debordantă şi entuziasm găsit doar la puţini artişti, Maia 
Martin trăieşte şi crează în Bucureşti, România. Activă pe net, la 
Realitatea TV, şi de la 1 noiembrie la viitorul canal Digi News, găseşte 
timp pentru pictură şi poezie. Dar şi pentru a edita şi produce cărţi, 
videoclipuri, poezii citite la microfon, toate făcute profesional şi 

estetic. Textele însoţite de desenele Maiei capătă o altă dimensiune şi 
înţeles. Picturile completează textul spiritual şi vizual, indiferent dacă 
sunt abstracte sau figurative, ele ne bucură ochiul prin conţinutul sincer, 
optimist. Interviul de faţă ne dezvăluie biografia acestei tinere şi 
promițătoare artiste. 


AG - Să începem cu câteva date personale, Maia, ce îmi spui despre 
cariera ta, şcoală, educaţie. 


MM - Eu pictez şi desenez de când mă ştiu. Mama mea picta. Aşa cum 
am mai spus într-un alt interviu, mama atunci când dorea să picteze, era 
înconjurată de patru fete, care mai de care mai curioasă . Ca să poată să se 

concentreze, ne dădea fiecăreia câte o pensulă, o bucată de carton mai 
mică pentru a ne fi paleta şi o bucată de carton mai mare ca suport de 
lucru. Tatăl meu făcea desene în cărbune. Ambii părinţi aveau înclinații 
artistice. Eu am făcut un an de liceu la matematică - fizică, în Târgovişte, 
doream să dau la facultatea de arhitectura. Apoi, din cauza unor probleme 
familiale şi de sănătate, am plecat la un alt liceu, la Buzău. După un an, 
mi-am dorit cu ardoare să ajung la Bucureşti. Din fericire, am ajuns, 
astfel încât clasele X-XII, le-am făcut la Liceul de arte plastice N. 
Tonitza, din Bucureşti. Apoi am făcut un an la Universitate de arte 
Luceafărul, la Pictură. Studiile mi le-am finalizat la Universitatea de Arte 
Nicolae Grigorescu,unde am făcut 4 ani, urmând cursurile profesorului 
Vladimir Zamfirescu şi al asistentului său, Marian Maria. 


AG - Admir picturile tale recente. Au un colorit deosebit şi mai ales 
ritm. Unele îmi amintesc de Miro, altele de Paul Klee. Mai ales este 
interesant stilul pointilist care conferă analogie cu lumea digitală 
construită din pixeli. Cum ai ajuns la artă? ce curente iubeşti şi care îţi 
displac. 


MM - M-am născut în mijlocul artei, am fost îmbrăţişată de ea. Iubesc 
multe stiluri, îmi place tot ce e de calitate. Nu detest nimic în artă. 
Important e să fie bună şi să transmită emoție privitorului. Chiar dacă este 
vorba de un simplu desen geometric, un triunghi sau un cerc. Să aibă 
mesaj. Pot înţelege diferitele forme de expresie. Dar am aderat la un stil 
care mă reprezintă cel mai bine. 


Viaţa mea e un triunghi 
Scăpat din cerc şi din pătrat 
Un unghi mă cheamă cu nesaţ 
Şi-un frânt de cerc mă ţine-n laţ 
Mă uit spre toate cele trei 
Şi nu văd cum să scap de aici 
Mă-nchin în pete violet 
Şi-mi chem în ajutor un punct 
Şi dincolo de mine-n cer, 

În fund de mare-răsărit 


Stau linii şi spirale-ncet 

Tăcute, vieţuind. 


AG - Ce părerea ai despre evoluţia artei româneşti? Ce evenimente ai 
putea menţiona că fiind importante esteticii? 


MM - Evoluţia artei româneşti? Aceeaşi problemă a racordului cu arta 
modernă - pe care o ştim cu toţii. Acum cred că suntem racordaţi. Ca 
popor am făcut ce-am putut în condiţiile istorice date. Cred că acum avem 
diversitatea de expresie şi mesaj, cred că avem mulţi artişti tineri foarte 
buni. Sper să avem şi şansa să fim remarcaţi. 


Negru subţire mă-ntind 
negru subţire mă prind 
verticală se-ntinde 
spirala mă cuprinde 
sprijin de niciunde 


În dansul acesta pereche 
un cerc ne iubeşte 
perfecțiunea se roteşte 
iute, iute, sfârlează 

deşi ne veghează 


accent de lumină 


accent de violină 


AG - Ce tehnici foloseşti? explică te rog procesul conceptual şi execuţia 
unei pânze. Ce faci cu o pânză care nu îţi place? Ai distrus uneori opere? 


MM- Ca tehnica folosesc culori acrilice aplicate pe pânză, pentru 
lucrările finale de pictură, iar schiţele şi desenele le fac mai ales în tuş pe 
hârtie. Fac foarte multe schiţe. Pornesc de la o idee sau de la o emoție. 
Schiţele în tuş, cărbune, pastel cerat, creion şi altele, îmi oferă prilejul 
unui debuşeu emoţional, dar şi al clarificării mesajelor. Schiţele prime le 
reiau, uneori şi de 4-5 ori, până ajuns la o esenţializare de linie şi formă , 
o esenţializare a mesajului. Majoritatea sunt executate în tuş, negru pe 
alb. Liniile acestora se regăsesc apoi în lucrarea finală. Am sute de schiţe. 
În faţa unei pânze goale, încep să răsfoiesc bibliorafturi pline cu acestea. 
Aleg apoi o schiţă potrivită cu starea mea sufletească din acel moment 

sau care mă provoacă. Fac desenul în creion pe pânză cu atenţie, uneori 
modificând schiţa originală. Aştern apoi un prim strat de culoare în aplat. 
Apoi vin cu straturi succesive suprapuse de puncte, în diferite forme şi 
direcţii. Trebuie să fiu foarte atentă la amestecurile rezultate din aceste 
straturi. Tehnica îmi permite lucrul atunci când am timp, câteva minute 
sau ore în şir. La final adaug din nou desenul, dar cu acril negru, cu 
pensule rotunde, încercând să modulez linia în unele locuri sau să 
folosesc o linie seacă, ascetă în altele. Creez tensiuni cu ajutorul 
formelor, punctelor, liniei, petelor de culoare. Ca orice artist conştient, 
am distrus multe lucrări. Trebuie să facem curat în atelier. 


M-adun în formă şi mă strâng 
Mă vezi şi mă-nconjori curgând 
Dialoghezi cu mine - cânt 
Mă legi cu zaua de pământ 
De sârma-i vorba ta şi gândul 
Te cerţi, mă cerţi, închizi cuvântul 
Uitându-te spre mine, cel iubit, 
Tu, în triunghi, te regăseşti uimit. 


AG - Frumoase poezii. Se poate trăi azi din artă? care e cheia succesului 
după părerea ta? 

MM - Probabil se poate trăi, personal nu trăiesc din asta. Dar - TRĂIESC 
PENTRU ARTĂ. Nu cunosc cheia succesului, probabil muncă, 
creativitate, voinţa de a fi mai bun decât tine însuţi şi noroc, de ce să n-o 
spun. Eu încerc să fiu tot mai bună şi sper să am şansa să fiu descoperită. 


AG - Am văzut, în ultimul an, că faci intensiv video, design pe net, 
produci arta digitală şi antologii de poezie, cum ai ajuns la aceasta 
îndemânare şi eficienţă prolifică? 

MM - Îndemânarea şi eficienţă - prin voinţă, muncă şi abilităţi. Sunt un 
om curios şi ambițios. Îmi plac proiectele finalizate. Îmi place să clădesc, 
să creez scări şi să urc pe ele. Să adaug cărămidă lângă cărămida. M-am 
implicat foarte mult în proiecte culturale personale, Biblioteca 
multimedia Maia Martin, dar şi în proiecte generale, cum este Cititor de 
proză. Nu mai am atât de mult timp, aşa că probabil, ritmul va fi diminuat 
de acum înainte. 


AG - Cum crezi că va evolua netul, comunicarea, socializarea pe net. 
Găseşti netul nociv sau benefic? 


MM - Netul? Nimeni nu ştie cum va evolua. Pentru mine este benefic. 
Este o poartă deschisă către lume. O şansă extraordinară de a cunoaşte şi 
de a te face cunoscut. Fiecare alege din net televiziune, cărţi, informaţii, 
sau relaxare - ce doreşte şi ce crede folositor. Nu există limite. Nu 
internetul este nociv ci este necesară o educaţie privind criteriile de 
alegere. Cu alte cuvinte problema este capacitatea de alegere a ceea ce ne 
face mai buni şi mai frumoşi. 


AG - Cum îţi petreci timpul liber, ce cărţi citeşti, ce muzică îţi place? ai 
timp de prieteni? de excursii? de familie? Care e viziunea mulţumiri? 


MM - Nu ştiu care ar fi timpul liber... Am serviciu, lucrez, pictez, fac 
numeroase proiecte. Nu am timp liber. Am citit foarte mult, din păcate 
acum nu mai am atât de mult timp pentru asta, dar mă strădui. Îmi doresc 
o familie, dragoste şi sănătate. Mi-aş dori să ajung un artist cunoscut, să 
pot călători împreună cu familia şi... expoziţiile mele în colţuri ale lumii, 
deocamdată doar visate. 


AG - Cum vezi pe Maia Martin peste 20 de ani? ce ţinte ai în viaţă? 

MM - O întrebare grea. Nu am ţinte. Am vise pe care le clădesc. Ţinta e 
în mine şi lângă mine. O definesc, o apuc şi nu-i dau drumul .Vreau să 
fiu şi sunt un artist foarte bun. Deviza mea este: "Fii ceea ce vrei să devi"! 


În întunericul primordial, 
mă întind spre Soare, 
ţintind căldura lui... 
mă topesc în îmbrăţişarea razelor sale, 
dansând în albe linii sinuoase 
mă odihnesc într-o diagonală puternică, 
mă răcoresc în dreapta unui punct rece 
şi mă retrag în stânga unei spirale. 
Orange-ul inundă albastrul 
închinând o odă Vieţii şi Morţii. 
Soare, 
aşteaptă-mă, primeşte-mă, dezintegrează-mă 
şi redă-mă mie şi lumii mele 


întreagă. 


Mă voi întoarce... 

AG - Mulţumesc Maia Martin pentru timpul acordat şi materialul poeto- 
grafic produs special pentru acest interviu. Îţi doresc succes, multă 
inspiraţie şi şansa unei expoziţii personale, cât de curând. 


Akk 

Edward Hopper - Metamorfoza Realului 


Realul disecat, recalculat, revizuit, transformat şi apoi reconstruit pe 
pânză, iată esenţa viziunii artei moderne văzută de pictorul american 
Edward Hopper. Pictorul oscilează între arta europeană , vizita des 
Parisul ca să studieze arta care se năştea în Franţa, (dar se întoarce 
neafectat de noile curente, deşi admira pe Manet şi Degas, de la care 
împrumută stil şi compoziţie). Despre Picasso spune că nu auzit de acest 
nume, în schimb este impresionat de Rembrandt: "Garda de noapte este 
cel mai minunat tablou pe care îl cunosc”, spune artistul. În tinereţe îi 
plăcea poetul Emerson şi voia să devină arhitect naval. În 1899, la 17 ani 
se înrolează în studii de artă la New York Art Institute, petrece acolo 6 
ani. Un profesor, Robert Henri, încurajează studenţii să "facă un clocot în 
lume.. 

nu subiectul contează ci ce simţim pentru el.. uită de artă şi pictează 
doar ce te interesează din viaţă ". Hopper produce prima sa pictură în 
ulei "Portret solitar într-un teatru” (1904). Primele sale picturi au o paletă 
închisă, sumbră. 

PEPI XE —I 


Sunt scene urbane, străzi, cafenele, teatre şi scene de operă. Spre 
deosebire de contemporanii săi care probau cubismul şi experimentau arta 
abstractă Hopper este atras de realism. Nimic din arta pariziană nu se 
infiltrează în pânzele lui, doar curajul de a picta nuduri, în ciuda educaţiei 
sale puritane. Închiriază un studio la NY, trăieşte din ilustraţii pentru 
reviste, produce diverse reclame publicitare. Nu ştie ce să picteze, trece 
prin perioade lungi, inerte, într-o stare de nefericire imposibil de gonit. În 
1912 într-o plimbare la Gloucester găseşte inspiraţia de a picta un peisaj - 
Far marin - primul dintr-o lungă serie de faruri marine realistic tratate. 

După moartea tatălui său în 1913, Hopper se mută în Greenwich Village, 
unde va rămâne pentru tot restul vieţii. În anul următor i se comandă afişe 
pentru publicitate de filme. Deşi nu iubea grafica ilustrată se apropie de 
teatru şi cinema, ambele devin subiecte importante în opera sa, sunt 
medii care influenţează metodele sale compoziționale. Între 1920-1922 
se face cunoscut cu o serie de picturi importante: Night on the El 

train, Evening Wind, New York Interior, Girl at Sewing Machine etc. 

Artistul foloseşte lumini şi umbre ca să definească teritorii clare, 

împarte arhitectonic spaţiile tratate cu demarcaţii topografice. Nimic nu e 
confuz , într-o similaritate cu metafizica lui Giorgio de Chirico la care 
suprafeţele sunt monotone, străbătute de o lumină intensă, o partiție între 
real şi presupus. Un alt tablou memorabil este Deal cu Far - datat 1927. 
Pe o colină, o casă singuratică lângă un far alb, pe fundal un cer fără nori. 
În prim plan vegetaţia crează valuri de culoare dură, peste deal nu vedem 
nimic, farul şi casa sunt graniţa vizuală care ne separă de infinit, la fel 

ca şi pictura lui de Chirico "La nostalgia dell'infinito". 

În anul 1923 Hopper se însoară cu Josephine Nivison şi ea studentă la 
şcoala lui Robert Henri. 

Cei doi împart o viaţă recluzivă, soţia devenind modelul şi impresarul 
pictorului. Critica devine favorabilă, un ziarist scrie: "Ce vitalitate, forţa 
şi adevăr .. Priviţi ce se poate face dintr-un subiect banal!". Dar Hooper 
rămâne introvertit, conservativ şi afectat de lipsa de idealism a vremii. 
Adoră cultura, mai ales lectura şi multe din picturile sale tratează modele 
cufundate în lectură de cărţi. 

Un interviu dat jurnalului Reality ne ajută să înţelegem filosofia picturii 
sale care are în focar viaţa în America: staţii de benzină, motele, 
restaurante, gări, viaţa rurală şi personajele care populează străzile, 
restaurantele. Spune Hopper: "Arta este exteriorizarea vieţii interioare a 
artistului, viziunea lui despre lume. Viaţa interioară a unei fiinţe umane 
este un regat vast şi divers în care se structurează forme, culori, desene. 
Pictura trebuie să se ocupe cu viaţa şi fenomenele ei înainte de a deveni 
artă". Ar fi superficial să gândim că Hopper nu foloseşte mesaje 
psihologice în pictura sa, el însuşi era profund interesat de Freud şi de 
potenţa subconştientului. 

Între anii 40 şi 60 este foarte productiv şi realizează tablouri importante 
ca de exemplu: Hotel lobby, Morning in a City, Nighthawks, Morning 
Sun, etc. 

Moare în Mai 1967, soţia sa donează peste 3000 de pânze muzeului 
Whitney of American Art. 

Metamorfoza realului. 


Deşi aparent realiste, picturile lui Hopper nu sunt nişte simple 
reprezentări ale realului. 

Tablourile deconstruiesc şi recompun realul, ducând subiectul la o 
puritate extremă. Adesea Hopper include în pictură fragmente de picturi, 
un proces care subliniază producerea unui întreg din cioburi, din fracţii, 
care la un loc produc percepţia întregului câmp vizual. Opera lui a fost pe 
bună dreptate botezată "O metaforă a tăcerii”. 


Domină sentimentul liniştei, a lucrurilor rămase nespuse. Am putea 
decide că în centrul de gravitate a picturilor sale stă cea ce nu se vede 
direct în pictura respectivă. Este un act voit şi subtil care stimulează şi 
intrigă imaginaţia privitorului. Hooper ne învaţă să căutăm sub situaţii 
aparent superficiale ancorarea în înţelesuri profunde, uneori 
amenințătoare. Nu-l interesează zăpada sau ploaia, este mereu în plină 
lumină care vine de la un soare strălucitor simbolul revelaţiei, iar umbre 
dure se preling pe case şi ziduri, într-un paralelism cu pelicula filmelor 
alb-negru. 

Contrastele dau impresia de tensiune şi izolare, emana tăcere şi stau la 
baza dramatismului şi a esteticii sale. Spre deosebire de alţi pictori realişti 
americani (Marsh sau Sloan) care sfârtecau critic subiectele Hooper 
păstrează distanţă şi respect. ÎI intereseză oraşul, personajele 
anonime deconectate de timp sau de evenimente. Ca şi ceilalţi artişti el 
respinge a reda realitatea dură printr-o imagistică zaharisită, iluzorie. 
Există picturi ale unor locaţii, Cape Cod sau Gloucester, examinând 

comparativ fotografia locurilor cu picturile descoperim mecanismul prin 
care Hopper transforma realitatea într-o o idee estetică: imaginile 
reprezintă conceptul de a percepe şi reda sentimentul de deja-vu printr- 
o decodare psihologică şi o rearanjare a imaginilor stocate. 


Cineva spunea că tablourile lui Hopper par a fi sub sticlă. Intensul 

dialog între realism şi abstract, reprezentaţie şi transpunerea ei produc o 
deconcertantă lipsa de ambiguitate. Artistul nu lasă mult loc imaginaţiei , 
extrapolării conceptuale , dar ne obligă să descifrăm mesajele ascunse în 
real, şi acesta este profundul miraj al artei sale. 

Ansel Adams - O viaţă 


Un tânăr de numai 14 ani, înarmat cu un aparat primitiv de fotografiat, un 
Kodak no.1 scrie din Sierra Nevada mătuşii sale Mary din San Francisco: 
"Dragă mătuşe. Sunt în munţi. În ritmul în care fac aici poze voi fi curând 
pe geanta. Deja am făcut peste 30". Nimic nu l-a împiedicat să continue 
cu fotografia, timp de 7 decenii până la moartea sa în 1984, în vârstă de 
82 de ani. Devenise faimos, călătorea departe dar mereu se întorcea în 
Sierra 

acest nobil colţ de Pământ, spunea el, aici găsesc aventură, inspiraţie 
artistică, prietenie, singurătate, toate între piscurile dantelate de granit 
înzăpezite, printre poteci măturate de zăpadă,admirând reflexiile cerului 
pe zăpadă. Subiectele sale atrag şi azi călători şi admiratori în regiunea 
sălbatică care îi poartă numele. Ei vor să vadă, adânc în inima Sierrei 
Nevada ce a văzut, celebrul fotograf Ansel Adams, acolo. 


Într-o dimineaţă de August dintr-un nor de praf au apărut zeci de 

călăreţi pe marginea lacului O mie de insule, aflat la 3300 metri înălţime. 
Erau remuneraţi de o splendidă perspectiva în lumina soarelui de 
dimineaţă. Michael, 77de ani, un internist din Fresno spera să găsească 
exact unghiul din care Ansel luase o memorabilă vedere a lacului cu 
vârful Banner în planul doi. "Am făcut multe greşeli şi gafe spune 

Ansel în autobiografia sa, în care pomeneşte de lacul O mie de insule, aşa 
cum îl 

întâlnise în 1923. O singură , unică imagine a meritat excursia. Îmi 
amintesc excitaţiaacestei scene în care totul se potrivea de minune, 
rocile, norul, muntele şi timpul de expunere fericit ales. Această specială 
poza aduce magie şi atmosferă cum nu se cunoşteau în acele zile ale 
fotografiei aflată în faşă. 

A fost un moment decisiv pentru Ansel care la 21 de ani, oscila între 
fotografie şi cariera de pianist. Excursia din 1923 l-a ajutat să aleagă 
definitiv arta fotografică, după cum scrie Michael Adams (unicul său fiu) 
care a urmărit, analizat şi refăcut multe din traseele parcurse anterior de 
Adams. 

Prima sa vizită în Parcul Naţional Yosemite datează din 1916. Scrie 
entuziast tânărul Ansel despre 

splendoarea parcului Yosemite: "Parcă ardea cerul peste noi, era 

glorios ... Era lumină pretutindeni .. O eră nouă începe pentru mine." 


Se reîntoarce după un an cu un aparat de luat vederi mai sofisticat şi un 
trepied. În timpul iernii se dedică învăţământului, studiază camera 
obscură în atelierul unui fotograf din San Francisco. Avid, citea jurnale 
despre fotografie şi vizita toate expoziţiile pe teme fotografice. Cu un 
ornitolog pensionar, Francis Holman, cei doi explorau Sierra Nevada 
iarna şi vara, astfel Ansel capătă antrenamentul necesar în a lua vederi la 
mari înălţimi, în condiţii climaterice extreme. 

Verile, Ansel pleca cu cortul prin locuri sălbatice, fotografiind, căutând să 
captureze vraja locurilor. Iarna continua să cânte la pian sau să dea lecţii 
de pian , iar cu banii câştigaţi achiziţionează un pian mare, serios. În 1921 

vinde primele fotografii în care descifrăm sensibilitate şi balanţa 
tonurilor. În paralel Adams experimentează tehnicile soft focus iniţiate de 
marele Alfred Stieglitz care încerca 

să imite pictura prin fotografie. Anii 30 devin productivi şi 

prolifici, Adams se concentrează pe detalii, dar produce şi macro 
fotografii a unor munţi sau fabrici. 

În 1930 apare prima sa carte - Taos Pueblo. În statul New Mexico, 
Adams face cunoştinţă cu alţi artişti ai vizualului: pictorița Georgia 
O"Keeffe , fotograful Paul Strand, John Marin. Adams vorbăreţ şi 
simpatic îi cucerea cu piese scurte executate la pian. Strand îl convinge să 
folosească hârtia lucioasă în loc de cea mată, astfel se intensifică valorile 
tonale. 60 de fotografii făcute în Sierra sunt expuse la Institutul 
Smithsonian, expoziţie urmată de un excelent ecou în Washington Post: 
" Fotografiile sunt portrete ale unor vârfuri gigantice care par a fi locuite 
de zei mitologici." 


Sunt cunoscute eforturile artistului de a proteja natura sălbateca din 
Valea Yosemite, ameninţată de turism, comerţ şi traficul rutier 
sporit. Ansel tipăreşte cărţi şi apare în faţa congresului American pledând 

vehement pentru salvarea acestor rezervaţii (Sequoia, John Muir Trail şi 
Yosemite). 

În 1940 aceste teritorii sunt declarate Parcuri Naţionale şi astfel protejate 
prin lege. Scrie Ansel: 

"Valea Yosemite pentru mine este un răsărit de soare, pete de verde şi 

de aur înlănţuite într-un vast edificiu de piatră. Nu cunosc 

sculptură pictură sau muzică care să întreacă strălucirea granitului, patina 
rocilor, a pădurii în lumina lunii, tunetul şi şoapta căderilor de apă. La 
început este dominant aspectul colosal al locului, apoi percepem şi 
sesizăm complexitatea delicată a naturii”. În anul 1936 Steglitz îl invită să 
apară în galeria sa din New York iar în 1939 este numit editor al 
magazinului US Cameră, cel mai popular jurnal dedicat fotografiei, la 
vremea sa. În 1941 îl găsim predând arta fotografică în Los Angeles, iar 
fotografia sa Moonrise realizată într-un sat modest, Hernandez, din New 
Mexico este expusă la Muzeul de Arta Modernă. Pentru fundaţia 
Guggenheim Ansel realizează fotografii în Parcurile Naţionale ale 
Americii. O serie realizată în 1946 produce imagini memorabile: Old 
Faithful Geyser, Marele Teton, Muntele McKinley. În ultimii 20 de ani 
de activitate foloseşte intensiv camere Polaroid, Hasselblad şi nu ezită în 
a monta camere de laut vederi pe acoperişul cabinei unui camion cu care 
fotografia peisaje de o largă deschidere. Fiul său Michael a fost adesea 
întrebat dacă Ansel ar fi luat în consideraţie fotografia digitală, larg 
practicată azi. Răspunsul lui a fost unul pozitiv: "Tata era fascinat de 
tehnică şi aspectele tehnologice ale meseriei sale. Sunt convins că ar fi 
fost entuziasmat de avantajele fotografiei digitale”. Privindu-i 
fotografiile am putea judeca greşit pe Ansel ca fiind un om rece care 
priveşte lumea distant şi fără interes pentru umani. În realitate era un 
bărbat plin de umor, inventiv şi înconjurat de prieteni care au regretat 
sincer dispariţia marelui artist fotograf. Doi dintre prietenii săi buni erau 
William Turnage, preşedintele Societăţii Geografice, şi Alan Cranston 
senator al statului California. 

Când Adams moare senatorul întreabă: "Ce am putea făcea pentru 
Ansel?" Turnage vine cu o propunere bine gândită: Să creăm o nouă 
rezervaţie sălbatecă numită Ansel Adams, în regiunea în care el a 
fotografiat natura timp de atâţia ani. Cranston, entuziasmat de idee şi cu 
ajutorul altui senator, republicanul Pete Wilson, reuşesc să 

capete acordul preşedintelui Ronald Reagan şi astfel numele 

rezervației Ansel Adams apare pe hărţile geografice. 

Artistul ar fi fost încântat să ştie că acest petec de rai din Sierra Nevada îi 
poartă azi numele. 


ke afet 

